Lasagna eta kaneloiak: Prestatzeko errazak baina kalitate kaskarreko haragiz osatuak, gehientsuak [3tik 1. orria] | Aldizkaria | EROSKI CONSUMER\nLasagna haragidun o lasagna bolognarren sei lagin (La Cocinera, Mantua, Buitoni, Findus, di Tradoli eta Manumar) eta kaneloi haragidun edo kaneloi italiarren beste sei lagin (Findus, Mantua, di Tradoli, La Cocinera, Freisa eta Manumar) aztertu dira. Denak ere, aurrez prestatu eta ultrajelatutako platerak dira.\nLasagna haragidun o lasagna bolognarren sei lagin (La Cocinera, Mantua, Buitoni, Findus, di Tradoli eta Manumar) eta kaneloi haragidun edo kaneloi italiarren beste sei lagin (Findus, Mantua, di Tradoli, La Cocinera, Freisa eta Manumar) aztertu dira. Denak ere, aurrez prestatu eta ultrajelatutako platerak dira. Lasagnen adierazitako pisu garbia 300 eta 750 gramo bitartekoa da eta prezioa, berriz, 612 eta 861 pezeta kiloko; kaneloi italiarrenak, aldiz, 300 eta 530 gramo eta 612 eta 858 pezeta kostatzen dira kiloko. Lasagna eta kaneloi merkeenak Di Tradoli dira eta garestienak, bietan ere, La Cocinera (nahiz eta marka honek, sustapen-kanpainan zegoelako, 133 gramo opari ematen zituen).\nAurrez prestaturiko plater hauen osagai nagusiak esnea (gaingabetua, batik bat), orea, haragia (txerriki, behiki edo oilaskoa), tomatea, landare-olioa eta ogi birrindu, gazta eta ongailu edo gozagarriak (sugabelarra, piperbeltza, usainkiak eta espeziak, adibidez) bezalako produktuak dira; nolanahi ere, lagin batetik bestera alde handiak nabaritzen dira. Produktuaren prestaketaren erosoaz gainera (mikrouhineko labean berotu besterik ez da behar), aurrez prestaturiko plater hauen bereizgarriak hurrengoak dira: kalori ekarpen ertain edo altua (115 eta 200 kaloria 100 gramoko), gantz-kopuruen desberdina (edukiaren %4a baino gutxiago baten batek eta %14tik gora besteren batek), aski den proteina-maila (edukiaren %6 eta %7,5 bitartekoa) eta, salbuespenak salbuespen, produktuaren prestakuntzan erabilitako haragiaren kalitate kaskarra. Bestetik, batzuek eta besteek aski gatz eta kaltzioa daukate (bexamelaren esneak eta gaztak) eta kolesterol-mailak apalak dira. Irregulartasun bakarra hauteman zen: Mantua markako kaneloi-laginak ez zuen gainditu azterketa mikrobiologikoa, bakterioek eraginiko poluzioa agertu baitzen (seguruenik, hotz-katea hautsi izanaren ondorioz), baimendutako mailaz gainetik. Haragi gehien zeukaten laginak Findus lasagna, Mantua markako biak eta la Cocinera markakoa ziren. Kalitate oneko haragia baliatzen duten bakarrak (ehun konektiboaren -tendoiak, nerbioak, etab- kopurua ez zen handiegia), berriz, Manumar markako biak, eta Di Tradoli eta Buitoni lasagnak. Kalitate txarreneko haragia Freisa kaneloietan hauteman zen.\nDastaketan denetik agertu zen: La Cocinera markako bi laginek 8na puntu lortu zituzten bitartean, kaneloietan bi suspentso (Manunar eta Di Tradoli) eta lasagnetan hiru (Mantua, Di Tradoli eta Manumar) banatu ziren. Nabaritutako akatsak izan ziren haragi-gustu urria, betekiaren ukitu irintsua, gazta- edo bexamel-eduki eskasa eta betekiaren lodieraren tamaina txikiegia. Lagin guztiak baloratu ondoren, lasagnetan Findus nabarmentzen da (merkea: 720 pezeta kiloko) kalitate-prezio erlazio hoberen gisa. Kaneloietan laginik gainontzekoetatik nabarmentzen ez bada, La Cocinera da aukera polita (dastaketan onena, askozaz ere), denetan garestiena bera den arren.\nHaragiz beteriko lasagnak dira, hurrengo osagaiak dauzkatenak: orea, bexamela eta haragia. Marka zenbaitek haragi gehiago eta bexamel gutxiago eskaintzen dute, beste hainbatek, alderantziz. Proteinen edukia ez da asko aldatzen, marka batetik bestera: %6,5etik %7,6ra bitarte baizik ez; karbohidratoen aldea ere ez da handia, %13 eta %15 bitartekoa baita. Gantzetan, ordea, desmaila larriagoak izan ziren: Manumar laginaren %8,9tik Findus markakoaren %3,7 zihoazen kopuruak.\nBetekian baliatutako orea eta animalia-jatorburuko produktuak (esnea, gazta, haragia) dira iturri nagusia; gantza, saturatu eta monointsaturatua da, batik bat, animaliena (betekiko txerriki, behiki edo oilaskoa), landare-olioak ere badituen arren horrelakoak. Karbohidratoak, berriz, almidoi eta karbohidrato konplexutzat agertzen dira. Lagin guztietan hauteman da almidoirik: %0,8tik (La Cocinera) %4,6ra (Buitoni) bitartean. Honen sorburua osakinetan edota erantsitako almidoietan datza. Elikagai honen energiaren erdia kasik gantzak ekartzen du: horrenbestez, gantz gehien duten laginak (Manumar, Buitoni eta La Cocinera) kaloria gehien dituzten berak dira: 100 gramoko 168, 136 eta 138 kaloria dituzte, marken arabera. Findus da kaloria gutxien eskaintzen dituena: 115 kaloria 100 gramoko, alegia.\nKaneloien osagarriak ere, orea, haragia eta bexamela dira. Proteinen kopurua %5,8tik (Di Tradoli) %7,5era (Freisa) doa. Karbohidratoena, %9tik (Findus, ore gutxien daukatenak) %14ra arte (Manumar). Gantzak gora-behera handiagoak erakusten ditu: %6,7 (Findus) eta %14 (Freisa) bitartean dabil. Horrek, kalorien kopuruan du eragin zuzena: Freisa markakoak 100 gramoko ia 200 kaloria dituen bitartean Findus lagina 124 kalorian geratu da.\nAurrez prestaturiko jaki gehientsuenak bezalaxe, lasagna eta kaneloi beteek gatz eta potasio ugari dute. Kaltzio eta fosforo-ekarle ugari dira, bestetik, baina burdinaren eduki apal samarra dute. A eta E bitaminetan nabarmentzen dira edota B1, B2, B3, B6 eta B12 bitaminetan ere poliki dabiltza. Produktu horien kolesterolak, berriz, ez gaitu kezkatu behar, osagaien arabera aldatzen bada ere.\nHaragiaren etorburu eta kalitatea\nMantua (lasagna eta kaneloiak), Findus (lasagna) eta Di Tradoli (lasagna) laginek txerriki eta behikia nahasten dituzte; Manumar (lasagna eta kaneloiak), Freisa (kaneloiak) eta di Tradoli (kaneloiak) markakoek txerriki eta oilaskoa baliatzen dituzte; La Cocinera (lasagna eta kaneloiak) txerriki hutsekoa da eta Buitoni (lasagna) behiki soilekoa. Kasu guztietan ere, errealitatean dagoena eta adierazitakoa bat datoz. Baina Findus kaneloietan behikia bakarrik aitortzen den arren, txerrikia ere hauteman zen. Kontraesan horren zergatia, txerri-gibelaren patea osagarri gisa erabiltzearen ondorio izan litekeenez, etiketa zuzen legoke horrela izanez gero. Haragiaren jatorburua ez ezik, kalitatea ere aztertu da oraingoan: kolageno-proteina erlazioak ematen digu horren berri.\nKolagenoa ehun konektiboan (tendoi, nerbio eta antzekoetan, hau da, kalitate apaleneko haragia) oso ugari dagoen gaia da. Erlazio hori zenbat eta txikiagoa izan, okelaren kalitatea orduan eta hobea izango da. Haragirik hobereneko laginak Manumar (lasagna eta kaneloiak), Di Tradoli lasagna eta Buitoni lasagna izan ziren: denek ere, esandako erlazioan %10etik %12ra bitarteko baloreak erakutsi zituzten. Kalitate eskaseneko okela Freisa markako kaneloiek agertu zuten (kolageno/proteina erlazioa: %4); ondotik, Findus kaneloiak zetozen (%38koa). Legeriak ez du xedaturik zenbateko balioak diren onargarriak parametro horretan baina, txerriki xehatuaren eta behiki xehatuaren gehienekoak (%18 eta %15a, hurrenez hurren) erreferentzia harturik ondorioztatuko dugu Manumar lasagna eta kaneloiak, di Tradoli lasagna eta Buitoni lasagnaren okelen kalitatea zuzena dela. Hortaz, laginen herenak bakarrik darabil kalitate oneko okela. Gainontzekoek gehieneko balio horiek gainditzen dituztenez, kalitate kaskarreko haragia baliatzen dutela ondorioztatu behar dugu.\nGihar-ehuneko sustantzia den kreatinaren guztirako edukiak, produktuak zenbat haragi duen adierazten digu. Zenbat eta kreatina gehiago, hainbat eta haragizko proteina ugariago eta, hortaz, haragi gehiago. Lasagnetan baliorik garaienak Findus (4,3 mg/g), Mantua eta La Cocinera agertzen dira; kaneloietan, Mantua (4,3 mg/g) eta La Cocinera. Balio hauek eta egositako urdaiazpikoarenak (3,9 mg/g) antzekoak dira. Gainerako laginen balioak apalago baina berdintsuak ziren, Buitoni lasagnarena izan ezik: hauxe da lagin denetan haragi gutxien daukana (guztirako kreatina, 1,9 mg/g).\nGlutamatoa: denek daukaten arren, bik bakarrik aitortu dute\nLegez, gehienez ere 10.000 zati milioiko erabil daitekeelarik (baina, kalitate oneko produktuak erabiliz gero, alferrikakoa da), zaporearen indarkari den glutamatoa hamabi laginetan hauteman da. Baimendutakoa baino askoz ere kopuru txikiagotan atzeman da glutamatoa baina Di Tradoli (389 zati milioiko glutamato, hau da, beste lagin batzuen erdia baino gutxiago) kaneloiek eta Buitoni lasagnak (788 zm) bakarrik aitortzen dute aditibo hori dutela, bere osagaietan. Gainontzekoetan (adierazten ez badute ere, eduki badaukatelarik) glutamato horren agerpenaren zergatia, azken produktuaren laurdena baino gutxiago osatzen duen beste osagaietako batean (usainkarietan, adibidez) egotea izan liteke. Horrelakoetan legeak ez du fabrikatzailea behartzen gaia adieraztera. Balizko beste arrazoi bat, horren agerpena justifikatzeko, hein ñimiño batean bada ere: glutamatoa sortarazten duen okelako proteinen hidrolisi prozesua. Etiketan agertzen diren beste aditibo batzuk: emulsionatzaileak, egonkortzaileak eta antioxidatzaileak, denak ere baimenduak.\nKaneloi-lagin bat, osasun egoera kaskarrean\nLagin guztietan laboratorioko teknikariek E. coli, Salmonella, S. aureus, Clostridium perfringens, aerobio mesofilo eta enterobakterioen agerpena bilatu zuten. Lasagna bakar batek ez zuen agertu E. coli, Salmonella, S. Aureus edo Clostridium perfringens alerik ere, arauak xedatua duen bezala. La Cocinera, Mantua, Buitoni eta Manumar markako laginetan aerobio mesofiloak hauteman dira, baina kopuru onargarrietan. Buitoni eta Manumar lasagnetan enterobakterioak topatu zituzten, baina ez kezkatzeko moduko kopuruetan. Lasagnak, beraz, egoera onean zeuden.\nKaneloietan ere agertu ziren aerobioak Mantua, Freisa, Findus eta Manumar laginetan, baina Mantuan aurkituriko kopurua bakarrik izan zen kezkagarria, aerobio-kopuru oso altua agertzeaz gainera (hotz-katea hautsi izanaren ondorioz, seguruenik), enterobakterioak eta, areago E. Coli ere ikusten direlako bertan, arauak E.Coli alerik onartzen ez duen arren. Horrenbestez, Mantua kaneloien laginak urratu egiten du osasun legeria. Di Tradoli markakoetan enterobakterioak aurkitu ziren arren, kopuruak ez ziren kezkatzeko modukoak. Azterturiko germenen arrastorik agertu ez duten lagin bakarrak La Cocinera kaneloiak, Findus lasagna eta di Traboli lasagna izan ziren. Elikagai hauek desjelatuz gero ez dira berriro jelatu behar: horrela hotz-katea eten eta, ondorioz, produktuaren egoera mikrobiologikoa okertu egiten baita.\nEtiketa, ongi baina akatsekin\nLagin guztiek agertzen dituzte etiketan adierazi beharreko datuak: produktuaren izena, osagaien zerrenda, eduki garbia, lote-zenbakia, iraungitze-data, fabrikatzailearen izen eta helbidea, prestatzeko modua eta etxean kontserbatzeko era. Adierazitako pisu bera edo handiagoa dute denek, La Cocinera markako biek izan ezik: hauek, 663 gramoko produktua dutela iragartzen badute ere, 626 gramo bakarrik du lasagnak eta 654 gramo baizik ez kaneloiek. Onarturiko gehieneko kopurua (30 gramo) gainditzen duenez, lasagnak urratu egiten du legeriak xedatutakoa. Produktuaren nutrizio-informazioa Findus, Di Tradoli, La Cocinera eta Buitoni marketako laginek bakarrik ezarri dute. Etiketako datuak eta laboratorioan neurtutakoak bat datoz, gantz eta kalorietan izan ezik: bi parametro hauetan, aitorturiko balioak CONSUMERek neurtutakoa baino altuagoak dira, Findus markako lasagnarena batik bat: edukiaren %7,1eko gantza duela adierazten duen arren %3,7 besterik ez du eta.\nLasagna zein kaneloien laginak dastatzaileei eskaini aurretik, fabrikatzaileak etiketan aholkatzen duen denboraz (10-15 minutuz) mikrouhin labean berotu ziren. Baloratu ziren parametroak hurrengoak izan ziren: itxura (gazta eta bexamelen kopurua, betekia, betekiko haragi xehatuaren lodiera, betekiaren kolorea), zaporea (orearena, betekiarena, betekian bestelako zaporeen agerpena) eta ahoko ukitua (betekiaren bikortasuna). Lasagnetan, bexamel eta gazta ugari zuten haragi-zapore sakon eta ukitu bikor samarrekoak izan ziren nahienak. Gehien gustatu zitzaiena La Cocinera (8 puntu) izan zen; ondotik, Buitoni eta Findus zetozkion, 6na punturekin. Gainontzekoak ez ziren aprobaturaino iritsi. Mantua laginak 4 puntu, Tradoli-k 3 eta Manumar markakoak, 2 puntu besterik ez zuen lortu.\nLa Cocinera laginak haragi-zapore sakoneko betekia zeukan, beste hainbat zaporerekin (tomatea, tipula, piperra) aberastua; horrez gainera, marka horretako haragi xehatua izan zen balio handienak jaso zituena. Kaneloietan, ostera, kolore gorriska, zapore sakon eta ukitu bikortsuko produktua nahiago izan zuten dastatzaileek, gazta ugari zuena bereziki baloratu zutelarik. La Cocinera (8 puntu) bakarrik izan zen mahaikideak asebetetzeko moduko produktua. Mantua, Findus eta Freisa bost puntutan geratu ziren. Beste bi laginak ez ziren aprobatura ere iritsi. Bai lasagnetan bai kaneloietan ere, dastatzaile gehien "etxekotzat" jo zuten produktua La Cocinera markakoa izan zen.


Ibilaldiak Euskal Herritik (XCIII): Etxarri Aranatz\nSakanako bigarren udalerririk handienera joango gara Euskonews Gazteako proposamen berri honetan. Etxarri Aranatz zain daukagu, beraz, has gaitezen!\nEtxarriko Portugañeko trikuharria.\nArgazkia: © Archivo Sahats (3digitala)\nNafarroako ingurune hauetan trikuharri mordoxka bat eraiki zituzten gizon–emakumeek garai batetan; gutxi batzuk aipatzearren, Olano, Maitzegu edo Beitzeta, eta horiek bisitatzeko parada edukiko dugu Etxarri Aranatz ingurura bertaratuz gero. Gure arbasoen testigantzak direla esan genezake, eta ezagutu gura izanez gero, ez ahaztu arropa egokiz hornitzea. Izan ere, Etxarriko kanpinetik ateratzen den Trikuharrien Ibilbidea deiturikoak bi aukera eskaintzen ditu, luzea bata (15 kilometro 3’5 orduko) eta laburra bestea (ia 10 kilometro, 2–3 ordu). Mendi itzulia egiteko aitzakia polita.\nHalere, has gaitezen historiako bestelako pasarteak ezagutzen. Aurreneko geldialdia XIV mendean egingo dugu, hain zuzen, orduantxe jaso zuen udalerriak hiri–gutuna Engarrán de Villers gobernadorearen eskutik, 1312an. Sasoi hartan Araba eta Nafarroako muga haietan lapurreta kasu ugari eman ziren eta ingurunea babestu asmoz eratu zen Etxarri Aranatz.\nBaina nork populatu zuen tokia? Ordura arte Arañaz aldeko herri ezberdinetan bizi ziren biztanleek. Horrez gainera, jakin badakigu eliza eta dorre bat existitzen zirela udalerria eratu aurretik. Hiri–gutuna jaso eta hogeita hemeretzi urte pasata, etxebizitzak–eta eraikita, herria amaituta zegoen eta harresiz inguratzen hasi ziren; baina aurre ezin egin, eta 1378an gaztelarrek hartu zuten gotorlekua.\nEtxarri Aranatz eta San Donato mendia.\nGaztelarrak aipatu ditugunez, bitxikeria moduan, Burundatik sartuz 1512ko uztailaren 21ean Nafarroa konkistatzen hasi zirenean, Etxarri Aranatzen kanpatu zuten egun berean, biharamunean Iruñera abiatu aurretik. Bestalde, Zumalakarregik ere ondo ezagutu zuen udalerria, XIX. mendean jazotako karlistadetan, setiatu eta bere menpe geratu zen eta.\nDenboraren joan etorrian udalerriko etxebizitzek berreraikitze prozesua bizi izan dute, tirabiratan txikituta geratugatik, edota zaharkituta zeudelako. Lehengo estiloari jarraiki oraindik ere etxebizitza batzuek solairu bakarra izaten segitzen dute, baina garaiera handiagoko ugari joan dira eraikitzen urteekin.\nEraikin erlijiosoei dagokienez, Jasokunderen elizari buruzko aipamena egin behar dugu, 1636 inguruan estilo gotikoan eraiki zuten Juan de Bulano eta bere seme Juan Ruiz de Bulano maisuek. Horrez gainera, zenbait ermita ere badaude inguru haietan: XII. mendeko Sortze Garbiaren ermita Urbasaren hegian, edota XX. mendean berreraikitako San Adriango ermita, bideaz bestaldean...\nLeku estrategikoa izandako udalerria ezagutu dugu oraingo honetan. Bertaratuz gero, zein beste altxor egongo da gure zain? Horretarako, Etxarri Aranatz bisitatu beharko...


Klima martxa : fatalismoa bazter dezagun eta alternatibak elkarrekin eraiki - Euskal Herria Bai\nKlima martxa : fatalismoa bazter dezagun eta alternatibak elkarrekin eraiki\nIrailaren 20tik eta 27ra bitartean izanen da, klimaren alde antolatuko den nazioarteko astea. Nahasmendu klimatikoaren kontra eramana den borrokaz ohartarazteko parada ederra.\nTxosten zientifikoak biderkatzen ari dira. Aldi oro, deiadar berri bat dagite, larrialdi bizian gaudela oroitarazteko. Beroketa klimatikoaren ondorioak jada gainean ditugu. Arazoa ez da gehiago, gertakari hori nola hutsegin behar den jakitea, baizik eta, hori menean atxikitzeko neurriak biziki laster hartzea. Alabaina, lur osoan batez besteko beroketa, 2 graduz azpitik atxiki behar da, bestenaz sistema anitzez gehiago berotuko da eta egoeraren kontrola osoki galduko dugu. Gertakari klimatikoak haundituko dira, hondamen naturalak azkarki gehituko, izotzak lasterrago urtuko, itsas ur-korronteak nahasiko eta gure bioaniztasun zabala osatzen duten espezieen suntsiketa neurrigabeki gertaraziko… Zerrenda hau luza ginezake oraino. Frogak hor ditugu gure begien aitzinean. Alabaina, duela zenbait urte oraino, gertakari horien ondorioak urrun baziruditen ere, gaur egun horien lekuko zuzenak gira. Duela zenbait urte, zientzialariek ozono geruzeko ziloaz edo izotzen urtzeaz abisatzen gintuztelarik, hori dena ezin ohartuzko bilakaera urrun bat bezala ikusten ginuen. Gainazpikatze hori, 2030-2050 urteak aldera gertatuko zela zigutelarik, biziki urrun iduritzen zitzaigun orduan, eta kontzientzia hartzea biziki zaila. Gaur egun aldiz, ondorioak gure artean dauzkagu. Meteorologiako gertakariak, hala nola neurriz goitiko uholdeak edo oraino berote haundiak, zoritxarrez ikusiko dugunaren hastapenak baizik ez dira, baldin eta gure eguneroko jokaera ez badugu laster batean aldatzen.\nEgoera kezkagarria baldin bada, ez da halere etsitzekoa. Aterabideak badira eta ez dugu gehiago itxoin behar. Gure jaurduerei ez dizkiegu begiak etsi behar eta behatzez multinazionalak edo herrialdeak erakutsi, ardura osoa haien gain ezarriz. Segur eginkizun haundi bat badutela jokatzeko, bainan guk ere, herritarrek, baditugu gure palanka kurbak alderantziz emaiteko. Gure egunerokoan eraginez eta gure kontsumitzeko moldeak aldatuz gero, gauzak aldatzen ahala ditugu. Nazioarteko espezialisten txostenek erakutsia dute, tokian tokiko maila, modu egokia dela neurri konkretu eta eraginkorren hartzeko.\nHeldu den martxoan, udal kontseiluak berrituko ditugu. Udal hauteskunde horiek, bidenabar, Euskal Elkargoko hauteskundeak izanen dira eta emaitzak hurrengo sei urteentzat balio izanen dute. Gauza jakina da, zerrenda bakoitzak, hautagai bakoitzak egintza konkretuak proposatu beharko dituela, beroketa klimatikoaren kontrako borrokan, molde adiarazgarrian aitzina gaitezen. Bozka papera kutxaratzean, hautesle bakoitzak bere buruari galdegin beharko dio zein den bere hautuaren helmena. Bost hilabeteren buruan hautatuko diren hautetsiak 2026a arte egonen dira beren postuan. Hots, bihurgunea negoziatzeko gelditzen den azken agintaldia izanen da.\nEHBAIko kide edota aldeko gisa, indar aitzinakoi hori irudikatu nahi dugu : horrek aitzinaraziko baititu, trantsizio energetikoaren, garraiobide bertutetsuagoen alderako proposamenak eta ekonomiaren bertokiratzea. Ekologista izateak ez du erran nahi gabeziaren gainean finkatu bizitza bat eraman behar dugunik. Adierazten du bakarrik, gure eguneroko hautuetan zentzu bat ezarri behar dugula, gure praktikak galdezakatu, aldatu behar ditugula eta ere gure usaiak, hori beharrezkoa delarik. Udal herriko eta herriarteko hautetsi batzuentzat, horrek erran nahi du, erabakiak laster eta kuraiaz hartu behar direla.\nEuskal Herria aitzindari izan daiteke gai horretan. Aldi bat baino gehiagotan erakutsi dugu, gai horietan aitzinatzeko eta erantzun gisa tokiko lan tresnen egiteko dugun gaitasuna. Abertzaleek masa turismoa salatzen dutelarik, lurren artifizializazioaren kontra altxatzen direlarik, Euskal Herriaren burujabetza gomendatzen (azkurri, energia eta politika mailan), tokiko kooperatibak eta beste alternatiba batzuk zutik ematen dituztelarik, horiek oro krisi klimatikoari buruzko erantzun batzuk dira jadanik.\nBeste behin, karrikan ibiliko gira, herritar mugimenduekin batera, datorren irailaren 21ean eta orohar klimaren aldeko mobilizazio guzietan parte hartuko dugu. Bestalde, deialdi doble bat egin nahi dugu. Beroketa klimatikoaren kontrako borrokan parte hartu nahi duten lurralde honetako bizitanleak, gurekin etor daitezela. Iparraldeko udalerri gehienetako ekimenetan parte hartzen dugu edo bultzatzen ditugu, ez baitezpada, EHBAI etiketapean. Alabaina, berau aldekoei idekirik dago, bai eta orokorkiago, hurrengo agintaldi hau aitzinamendu sozial eta ekologikoaren hitzordu bat izatea nahi duten guzieri. Beraz, biztanle guziak urraspide horietan guzietan parte hartzera deitzen ditugu. Bide berez, deialdi bat helarazten diegu udal hautagai guzieri, agintaldi honetan gurea izanen den errespontsabilitatearen neurria har dezaten.\nFatalismoa bazter dezagun beraz eta gure lurraldeak bezala gure planetak behar dituen alternatibak elkarrekin eraiki ditzagun.


Harro! plataformak bere egitekoa aurkeztu du Azkoitian - Azkoitia - Maxixatzen.eus\nHarro! plataformak bere egitekoa aurkeztu du Azkoitian\nMaxixatzen.eus 2019-06-20 12:00\nHarro!ko ordezkariak eta Azkoitiko kolektiboko ordezkariak.\nHarro! Euskal Herrietako LGTBI elkarte desberdinek osatutako plataformak bere burua aurkeztu du gaur, asteazkena, Kultur Etxean. Azkoitiko Sostenipe talde feministak antolatutako ekimena izan da.\nEuskal Herriko sexu askapenerako elkarteek sortutako plataforma da Harro!, eta gaur, asteazkena, Azkoitian izan dira plataformako kideak euren burua aurkezten. Hiruko Larroxa Kolektiboko kide bat eta Ozen! LGTB Ligako kide bat izan ziren Azkoitian azalpenak ematen. Azaldu zutenez, beharrizan jakin batzuetatik jaio da plataforma: esparru politiko koherente eta kritikoak sortzeko, eta elkar sostengatu eta koordinatzeko beharretik. Bideotxo bat ere ikusi zuten bertaratutakoek.\nHalaber, eskuorri bana banatu zuten, honako hau azalduz:\n1969ko ekainaren 29ak, haustura bat suposatu zuen: LGTB mugimenduaren baitan, sexu askapenaren aldeko koalizio politikoan lehen adreiluak jartzen lagundu zuen. Gau hartan izan zen Stonewalleko errebolta entzutetsua. Izatez, ez zen pertsona sexu-genero disidenteak errebelatzen ginen lehen aldia, baina gau hura erabakiorra izan zen LGTB eskubideen borrokan mendebaldean, eta ordutik gogoan dakarkigu. Diotenez, guztia, adreilu batekin hasi omen zen.\nGogoan dugu, emakume transak, pertsona arrazializatuak, bollera maskulinoak, jende pobrea eta intersekzio hauez gain hamaika gehiagoz gurutzatuak ziren beste hainbeste pertsona izan zirela poliziaren errepresio autoritarioaren aurka borrokatu zuten iraultza honetako protagonistak. Asko hitz egin izan da lehen adreilu hori bota zuenaren nortasunaz, Marsha P. Johnson eta Sylvia Riveraren mitoak sortuz. Mugimenduaren amatzat har ditzakegu, baina kontuan izan, Stonewall zerbait izan bazen, kolektiboa izan zela. Gure borroka batasunean sortu genuen. Aliantza hori da gure adreilua.\nBorrokak ibilbide luzea du ere Euskal Herrietan. Frankismoaren amaiera garaitik, sexu askapenerako mugimenduak aliantza eta estrategia zehatzak sortu ditu, estatu diktatorial patriarkal eta katolikoari, eta ondoren, estatu demokratiko patriarkal neoliberalari aurre egiteko. 1933ko 'Ley de vagos y maleantes' eta ondorengo 'Ley de peligrosidad y rehabilitacion social' lege frankistaren aurka borrokatu gara; soldaduskaren aurka jardun eta borrokatu dugu; poliziaren jazarpen, errepresio eta erahilketen aurrean tinko jazarri izan gara (40 urte dira aurten, Oreretan, Francisen bizitzarekin amaitu zutela); eta, egunez egun, eredu heteropatriarkalera makurtzen ez ziren desira eta identitateen ikusezintasunaren aurka borrokatu gara. Esparru posibleak ehundu eta identitate posibleen alde borrokatu dugu, eta borrokatzen jarraituko dugu.\nMugimenduaren sustrai erradikal eta antikapitalistei gainjarriz, bizi dugun kapitalismo aseezin honek iraultzaileena ere irensten du, eta pinkwashingaren bitartez LGTB mugimendua intrumentalizatzen ari da progresismo plantak egiteko. Honen adibide garbienetakoa, Ortzadar eta EAJren artean gidatutako Bilbao Pride-a da, zeinak tolerantzia eta irekitasun irudi baten atzean, jendarte eta hiri eredu baztertzaile, elitista eta kapitalista sustatzen duen. Eredu honek sustatzen duen gayfriendly turismoak, gure auzoak gentrifikatu eta prekarizatu egiten ditu. Nazioartera begiratuta aurkituko dugun adibideetako bat, Israelgo estatu genozida da. Palestinako lurraldeen aurkako apartheid politika pinkwashingaren bitartez ezkutatu egiten du: jomuga turismo liberal eta gay-friendly-a da, eta pasa den urtean Eurovision lehiaketa (Gazan bonbak jauritzen ziren bitartean) irabazi ostean, aurten, zuriketa musikala dauka primetimen.\nAzken urteetan ikusi denez, kapitalismoa lur ongarritua izaten ari da faszismoarentzat. Maila instituzional, politikoan zein banakoek gauzatutako gorroto delituek argiki erakusten dute faszismoaren gorakadak ondorio larriak dituela honen jomugaren lehen lerroan gaudenontzat: LGTB kolektiboak, aniztasun funtzionala duten pertsonak, pertsona arrazializatuak, pertsona musulman, judutar eta erlijio gutxituetakoak, migratuak Trump, Bolsonaro, Salvini, Le Pen edo Abascal, Casado eta Riverarekin batera, faszismoaren karikatura dira komunikabide liberaletan. Faszismoa tratatzerakoan dagoen seriotasun eza, eta faszismoak berak duen manipulaziorako eta alienaziorako gaitasunaren gutxiespena, oinarrizko tresna izan dira berau dagoen lekura heldu dadin. Gaur, haren ondorioei aurre egiteko unea heldu da.\nEgoera guzti hauei aurre egiteko esparru politiko koherente eta kritikoak sortzeko eta elkar sostengatu eta koordinatuz erantzun material bat emateko beharretik sortzen da Harro! Euskal Herrietako Transmaribibollo Plataforma. Gure helburuak, Euskal Herrietako kolektibo desberdinen artean lan eta zaintza sareak sortzea, memoria historikoa bildu eta kontserbatzea eta erasoen aurrean erantzun erreal bat ematea dira. Harro! Euskal Herrietako Transmaribibollo Plataforma, gaur gaurkoz, onakook osatzen dugu: EHGAM, Hiruki Larroxa Kolektiboa, Guztiok, Ozen!, Intifada Marika, Sare Lesbianista, Iris Proiektua, Euskal Hartzak, Lumagorri eta beste militante batzuk.\nGure historiaren analisi erradikal baten aldeko apustua egiten dugu, zeinek, gure borroka zentzuz hustu, eta isolatzearen ahalegin neoliberalak iraultzea ahalbidetuko dugun.\nBatzen gaituzten hari feministek pertsonala politikoa dela gogorarazten dugunez, josten hasi garen sare transmaribibollomarika honetan zaintzak erdigunean jartzearen aldeko apustua ere egiten dugu.\nHitz guzti hauek gugan gorpuzteko irmo agertzen gara. Izan ere, hau baita zapalkuntza ezberdinengandik emantzipatzeko, benetako prozesu iraultzaile bat gauzatzeko gai izango diren kontzientzien (er)aldaketa lortzeko bidea.\nHau horrela, Harro!k batzen dituen indarrak, prozesu emantzipatzaile eta iraultzaile baterantz, transfeminista, antikapitalista eta antifaxista bezala deklaratzen da.\nSuzko adreilu bat gara. Erahiltzen gaituzten instituzio eta sistema honen erraiak suntsitzeko erabiliko dugun adreilua. Berria den zerbait eraikitzeko erabiliko dugun suzko adreilu bat gara. Jada ez daudenen memoriaz eta borrokaz piztua dagoen suzko adreilua. Itzaltzen utziko ez dugun suzko adreilua.


Metabolikoki osasuntsuak diren obesoak - Zientzia Kaiera\nMetabolikoki osasuntsuak diren obesoak\nOlaia Aguirre Rodriguez, Itziar Eseberri Barace\nObesitatea osasun arazo garrantzitsua bihurtu da XXI. mendean eta milioika pertsonei eragiten die mundu osoan. Obesitatearekin batera, hilkortasuna nabarmen handitzen duten hainbat patologia agertzen direla onartuta dago. Hala ere, obesitatea pairatzen duten pertsona guztietan ez da egoera hori antzeman; izan ere, hainbatek obesitatearekin lotutako asaldura kardiometabolikoen aurrean babesa erakusten dutela ikusi da. Pertsona horiek, metabolikoki osasuntsuak diren obesoak (MOO) dira.\nGaur egun, MOO kontzeptuaren definizioa iturri bibliografikoen arabera aldatzen da, hortaz, ez da oso zehatza. Orokorrean, MOO gorputz masaren indizea (GMI) 30 kg/m2 baino handiagoa dute, baina ez dute obesitatearekin lotutako gaixotasunik pairatzen. Gainera, MOO identifikatzeko irizpide unibertsalik ez dagoenez, prebalentzia datuak nabarmen aldatzen dira ikerketen artean. Edonola ere, mundu mailan metabolikoki osasuntsuak diren obesoen prebalentzia % 10 – % 51 bitartekoa da.\nIrudia: Obesitatea pairatzen duten pertsona guztietan ez dira patologia berdinak ematen. Izan ere, obesitatearekin lotutako asaldura kardiometabolikoen aurrean babesa erakusten duten pertsona lodiak, metabolikoki osasuntsuak diren obesoak (MOO) dira. (Argazkia: Tumisu – Pixabay lizentziapean. Iturria: pixabay.com)\nMOOen eta metabolikoki osasuntsuak ez diren obesoen (MOEO) artean hainbat ezberdintasun identifikatu dira. Orokorrean, MOEO ez bezala, MOO 2 motako diabetesaren, gaixotasun kardiobaskularren eta beste heriotza-kausen aurrean babestuta daudela ikusi izan da. Ezberdintasun horien erantzuleetako batzuk proposatu dira: alde batetik, MOOen eta MOEOen gantzaren metaketaren kokalekua ez dela berbera eta, bestetik, gantz ehunaren disfuntzioa.\nGantzaren metaketaren kokalekuari dagokionez, aipatzekoa da erraien inguruko gehiegizko gantz metaketak larruazalpeko gantzaren gehiegizko metaketak baino gehiago eragiten duela obesitatearen komorbilitateen garapenean. Izan ere, erraietako gantz ehunak larruazalpekoak baino gantz azido aske gehiago askatzen ditu odolera, lipolisia handitua baitago. Odolera behar baino gantz azido aske gehiago jariatzen direnean, lekuz kanpoko lipidoen metaketa ematen da, batez ere muskulu eskeletikoan eta gibelean. Lekuz kanpo pilatzen den gehiegizko gantz horrek ondorio toxikoak ditu, izan ere, gehiegizko gantzak intsulinaren seinaleztapenean eragiten du, intsulinarekiko erresistentzia bultzatuz. Bestalde, odolera kantitate handietan isuritako gantz azido askeak gibelera heltzen dira; horrek gibelean gantza metatzea ekartzen du (gibel gantzatsua eraginez), zeinek gaixotasun kardiobaskularrak pairatzeko arriskua nabarmenki handitzen duen. MOEOekin alderatuta, MOOen fenotipoa dutenek larruazalpeko gantz ehun gehiago eta erraietako gantz ehun gutxiago dute, eta ondorioz, intsulinarekiko erresistentzia eta gaixotasun kardiobaskularrak pairatzeko arrisku gutxiago dute.\nBestalde, obesitateak gantz ehunaren funtzio hormonala modu egokian ez ematea eragiten du, eta ondorioz, adipokinen (gantz ehuneko zelulek ekoizten dituzten hormonak, ehun eta organo ezberdinen metabolismoan eta funtzioan eragiten dutenak) jarioa asaldatu egiten da; horrekin batera, metabolismoaren aztoratzea ematen da, arazo metabolikoen progresioan lagunduz. MOEOetan ez bezala, gantz ehunaren funtzioak mantenduta daude MOOetan, hortaz, fenotipo hori duten pertsonek adipokinen ohiko jariaketa mantentzen dute, gaixotasun kardiobaskularrak eta intsulinarekiko erresistentzia pairatzeko arriskua txikiagoa izanik. Gainera, MOOek adipokinen ohiko jariaketa mantentzen dutenez, MOEOek baino hantura maila baxuagoa erakusten dute.\nAzkenik, azpimarratu beharra dago MOEOekin alderatuz, MOOek gaixotasun kardiometabolikoak pairatzeko arrisku gutxiago duten arren, normopisua duten pertsonek baino arrisku handiagoa dutela. Beraz, MOOen fenotipoa MOEOen fenotipoa baino osasuntsuago izan arren, ezin da egoera onberatzat hartu.\nZenbakia: Ekaia 40\nArtikuluaren izena: Zerk eragiten du obesitatea duen pertsona bat metabolikoki osasuntsua izatea edo ez izatea?.\nLaburpena: Obesitatea osasun-arazo garrantzitsua bihurtu da XXI. mendean, mundu osoan milioika pertsonei eragiten diena. Obesitatearekin batera hainbat komorbilitate agertzen direla onartuta dago, eta horiek bizi-itxaropena murriztearekin lotzen dira. Hala ere, obesitatea pairatzen duten pertsona guztiengan ez da egoera hori antzeman; izan ere, ikusi izan da hainbatek obesitatearekin lotutako asaldura kardiometabolikoen aurrean babesa erakusten dutela. Obesitatea pairatzen duten baina komorbilitaterik ez duten horiek metabolikoki osasuntsuak diren obesoak (MOO) dira. Gaur egun, MOO kontzeptuaren definizioa aldatu egiten da iturri bibliografikoen arabera; hortaz, ez da oso zehatza. Gainera, MOO identifikatzeko irizpide unibertsalik ez dagoenez, prebalentzia-datuak nabarmen aldatzen dira ikerketen artean. MOO eta metabolikoki osasuntsuak ez diren obesoen (MOEO) artean hainbat ezberdintasun fisiologiko, funtzional eta patologiko identifikatu dira: MOOek, adibidez, intsulinarekiko sentikortasunari eusten diote, eta ez dute ez hipertentsiorik ez dislipemiarik pairatzen. Gainera, MOOak 2 motako diabetesaren, gaixotasun kardiobaskularren eta beste heriotza-kausen aurrean babestuta daudela ikusi izan da. Ezberdintasun horien erantzuleetako batzuk MOOen eta MOEOen artean ezberdina den erraietako gantzaren metaketa eta gantz-ehunaren disfuntzioa direla proposatu da. Ondorioz, gorputz-masaren indizea komorbilitateen eraginez agertuko diren konplikazioen larritasunarekin zuzenki erlazionatuta egon arren, gantz-metaketaren kokalekuak eta gantz-ehunaren disfuntzioak erlazio zuzenagoa dute obesitatearekin batera etorri ohi diren komorbilitateen garapenarekin.\nEgileak: Olaia Aguirre Rodriguez, Itziar Eseberri Barace\nOlaia Aguirre Rodriguez eta Itziar Eseberri Barace EHUko Farmazia Fakultateko Farmazia eta Elikagaien Zientziak Saileko ikertzaileak dira.\nArgitalpen-data: 2021/12/30 · Atala: Argitalpenak, Dibulgazioa\nResveratrolak eta pterostilbenoak gantz-metaketa murrizten laguntzen dutela frogatu du Ana Gracia Jadraquek. Mahatsetan eta ahabietan aurki daitezkeen konposatu fenolikoak dira […]\nErik Aostri, Joseba Pineda, Aitziber Mendiguren Gizakiak antzinatik naturan aurkitu izan ditu bere gaixotasunen sendabidea. Beraz, ez da harritzekoa printzipio […]\nEdurne Simón: “Euskadin, 5 haurretik bat obesoa da” #Zientzialari (73)\nGiza gorputzean gantz gehiegi metatzearen ondorioz agertzen den gaixotasuna da obesitatea. Egungo gizartearen bizi ohitura sedentariorako joerak, oro har, egunerokotasunean […]


Parisko meridianoa - Wikipedia, entziklopedia askea.\nParisko meridianoa (frantsesez Méridien de Paris) Parisko Behatokitik igarotzen den meridiano bat da (2°20′14.025″ ekialdeko longitudea). Garai batean Greenwich meridianoarekin lehia izan zuen, 1884an Meridianoaren Nazioarteko Batzarrak bozketa bidez Greenwich meridianoa ofizialki bereganatu zuen arte (Frantzia abstenitu egin zen).\nParis hirian Arago izena daramaten 12 zentimetro diametroko 135 plaka edo domin daude, François Arago frantziar astronomoaren omenez. Astronomo honek meridiano honen neurketa zehatza burutu zuen eta hiriko lurzoruan ezarritako 135 plaka hauek meridianoaren ibilbidea adierazten dute.\nAragon domina eta plaka Parisko kale baten lurzoruan.\nParisko lerroa adierazten duen lurzoruko lerroa edo Cassini aretoa. Parisko Behatokia.\nMonumentu ikustezina. Arago monumentuaren istorio laburra, irudiekin batera. (Ingelesez)\nParisko meridianoa/Arago plaka Arago medirianoaren xehetasnak, GPS datekin batera.\nAzken aldaketa 26 martxoa 2021(e)an, 17:15(e)tan\nOrriaren azken aldaketa: 26 martxoa 2021, 17:15.


Sagardoaren Txapelketaren aurtengo edizioa berezia izango da kirola eta telebista saioa uztartuko baitira, izan ere, ETB1n astelehenero ERREMONTARI saio berria eskainiko da eta txapelketaren partiduak izango dira saioko ildo nagusia.\nBertan, Sagardoaren txapelketa guztia emititzeaz gain elkarrizketak eta erremontearen ikuspuntu berriak ezagutuko dira, teknologia berriak erantsiz, erremontearen modalitatea ezagutaraztea izango delarik helburu nagusia. Apirilaren 12tik aurrera, astelehenero 22.15ean ETB1en eskainiko da eta bi orduko iraupena izango du prime-timean.\nGuztira sei bikote lehiatuko dira XI. Sagardoaren Txapelketan, sei sagardotegi ordezkatuko dituztelarik: Etxarri-Barrenetxea IV.a (Oialume Zar), Juanenea-Zubiri (Larre-Gain), Urriza-Zaldua (Bereziartua), Goikoetxea V.a-Aizpuru III.a (Gurutzeta), Segurola-Larrañaga (Gaztañaga) eta Ansa II.a-Labaka (Setien).\nTxapelketa sistemari dagokionez, bikote guztiek denen aurka jokatuko dute hasierako ligaxkan, bertako lehen lau sailkatuak finalerdietara pasako dira eta bi bikote kanporatuak izango dira.\nPartida guztiak 30 tantora jokatuko dira eta sailkapena puntuen bidez erabakiko da. Garaileak lau puntu batuko ditu, 29-27 tanto artean geratzen denak bi, 26tik-24 tantora puntu bakarra, 23tik 17 tantora punturik ez eta 16 edo tanto gutxiago egiten dutenei puntu bat kenduko zaie.\nFinalerdiak maiatzaren 31n jokatuko dira eta finala ekainaren 7rako dago iragarria, astelehenero bi partida jokatuko direlarik.\nLehenengo jardunaldia astelehen honetan, apirilaren 12an, izango da: Urriza-Zalduak (Bereziartua) Etxarri-Barrenetxearen (Oialume Zar) kontra jokatuko dute lehenengo partidan eta ondoren Ansa II.a-Labaka (Setien), Juanenea-Zubiriren (Larre-Gain) kontra.\nPetritegi sagardotegia, 2019ko azken txapelduna, protagonismo berezia izango du edizio honetan. Azken txapelduna izan zenez, aurten Petritegik bikote guztietan izango du presentzia eta gainera, txapelketan zehar, pilotari onena (aurrelaria eta atzelaria) erabakiko duen rankingaren ordezkaria ere izango da.


Sindikatuek geletara planifikatuta eta negoziatuta itzultzea eskatu dute\nPublikatuta: 2020/06/10 19:03 (UTC+2) Azken eguneratzea: 2020/06/10 19:18 (UTC+2)\nLangileen eta ikasleen osasuna bermatzeko beharrezkoak diren segurtasun-neurriak jasoko dituen plan orokor bat eskatzen dute.\nEuskal hezkuntza publikoko langileek elkarretaratzea egin dute Gasteizen. Argazkia: EFE\nIrailean ohiko ikasturte hasiera egitea espero du Hezkuntza Sailak\nCelaak 10 urtera arteko ikasle-talde txikiak proposatu ditu distantziarik gorde gabe\nELA, LAB, Steilas, CCOO eta UGT sindikatuek datorren ikasturtean ikasgeletara itzultzeko plan orokor negoziatu bat eskatu diote Eusko Jaurlaritzako Hezkuntza Sailari, langileen eta ikasleen osasuna bermatzeko beharrezkoak diren segurtasun neurriak jasoko dituena eta ikasleen arteko desberdintasunak saihestuko dituena.\nSindikatuek bilera batera deitu zuten asteazken honetan Hezkuntza Saila Eusko Jaurlaritzaren egoitzan, ikasgeletara itzultzeari buruz hitz egiteko, eta gela bat ere erreserbatu zuten, baina, salatu dutenez, eta "espero zuten bezala, ez da Sail horretako kargurik aurkeztu".\nAurretik, elkarretaratzea egin dute Jaurlaritzaren egoitza nagusiaren aurrean, Gasteizen, elkarrizketa eskatzeko, eta euren proposamenak biltzen dituen dokumentua aurkeztu dute.\nBestalde, Hezkuntza Saileko iturriek Eferi albiste-agentziari azaldu diotenez, gaurko bilera sindikatuek deitu dute, eta gogorarazi dutenez, bihar, osteguna, bilera bat dago antolatuta, hainbat gairi buruz hitz egiteko. Hezkuntza Sailak joan den astearen amaieran deitu zuen bilera, iturri horien arabera.\nSindikatuetako iturriek azaldu dutenez, berriz, biharko deialdia "ohiko bilera" da, eta urtero egiten dute, ikasturte amaieran, langileen inguruko hainbat gairi buruz hitz egiteko. Gaur eskatu duten eta egin ez den bilera Hezkuntzako Mahai sektorial bati buruzkoa zen, koronabirusaren pandemiaren ostean ikasgeletara itzultzeko prozesuaz hitz egiteko.\nUriartek zuzentzen duen Sailak ikasturte presentzialaren hasiera bat antolatuko du irailean Euskadiko irakaskuntzaren etapa guztietarako, osasun-egoerak aukera ematen badu. DBHko eta Batxilergoko ikasleak lanaldi jarraituan joango dira ikastetxeetara, eta beste aukera batzuk aztertuko ditu, egoera epidemiologikoak okerrera egiten badu eta agerraldiak gertatzen badira.\nEusko Jaurlaritzak hiru agertoki aurreikusten ditu COVID-19ak Euskadin ikasturtearen hasieran duen eraginaren arabera. Onenean irailaren 7an hasiko litzateke.\nOhar batean, bost sindikatuak kezkatuta agertu dira, bai Sailak haiekin biltzea saihestu nahi duelako, bai ikasturterako "aurreikuspen faltagatik".\nBeldur dira itzulera planteatuko ote den kontuan hartu gabe hezkuntza-sistemak dakartzan egiturazko beharrak, hezkuntza-premia gehigarriak, ikasleen arteko arrakala handitzea, indartze-beharrak eta aurrez aurreko eskolak eteteak eragin dituen egoera bereziak.\n"Ezinbestekotzat jotzen dugu Hezkuntza Sailak gure hezkuntza sistema osorako plangintza eta irizpide orokor batzuk eginda eta aurreikusita izatea, eta partekatuak, negoziatuak eta adostuak izatea", azpimarratu dute.


Szenatokia guneak antzerki egitarau zabala eskainiko du | Hitzen uberan\n← Artezblai argitaletxearen nobedadeak EHAZEren saltokian\nAnjel Lertxundi: “Eguneroko errealitatera lotua dagoen liburua da” →\nSzenatokia guneak antzerki egitarau zabala eskainiko du\nTeatroari loturiko esperientzia berria jarri zuten abian iaz Durangoko Disko eta Liburu Azokaren egitarauaren barruan. Ekimenaren emaitza arrakastatsua ikusirik aurten indartu egin dute Szenatokia izeneko gunearen eskaintza. Gerediaga elkarteak, EHAZEk eta San Agustin antzokiak elkarlanean egin dute egunotako egitaraua. (Argazkia: EHAZEko Josu Camara iazko maratoian).\nAntzerki maratoia eta teatro emanaldi baten eskaintzarekin abiatu zen iaz Durangoko Euskal Liburu eta Disko Azokaren testuinguruan teatroa bultzatzeko sortu zen ekimena. Emaitza arrakastatsua izan zen, jende ugari bildu zen San Agustin antzokian emanaldiak ikustera. Hori dela eta azokak iraungo dituen lau egunetara zabaldu dute aurten teatroari loturiko eskaintza, Szenatokian.\nAntzerki maratoiaren helburua egun Euskal Herrian egiten denaren laginak ezagutzera ematea da. Era guztietako lanak topatzen ahal dira maratoi egunetan, formatu txikikoak zein handikoak. Antzerki maratoiari dagokionean Ahotsenearen filosofiara gerturatzeko ahalegina egingo da, beste gune batzuekin egin den moduan (Kabia, Irudienea…). Antzezleak musikari eta idazleak Ahotseneara doazen baldintza berdinetan joango dira, eta Gerediagak era guztietako programatzaileak bertara gonbidatzeko eta taldeei buruzko informazioa zabaltzeko konpromisoa hartu du: antzoki, udaletxe, gaztetxe, eskola… Ideia horren harira egingo dira, hain zuzen ere, maratoiaren sesio bat goizez eta bestea arratsaldez.\nIazko antzerki maratoian helduentzako antzerkia izan zen oinarria; aurten abenduaren 6ko maratoia haur eta gazteei zuzenduko zaie, eta abenduaren 7 eta 8koak berriz helduei. Hamabost minutuko laginak izango dira guztiak.\nEgitarauko saio guztiak San Agustin antzokian egingo dira:\n- Antzerki maratoia umeentzako.\n12:00: Eingo al deu amets?, Ttak Antzerki Taldea (0-3 urte arteko haurrentzat).\n12:30: Papo Pupa, Hipo ta Tomax.\n13:00: Zapata gorriak, Patata Tropikala.\n13:30: Boli bili boli, txontxongilo ikuskizuna, Pantzar.\n14:00: Txarlestrup, Zirika Zirkus.\n- 20:30ean Gauean Argi (Gerediaga elkartea).\nArgizaiola saria emango zaio Benito Lertxundiri. Jon Maiak zuzenduko du ekitaldia.\n12:30: Mortimer, Kukubiltxo Antzerki Taldea.\n13:00: 7tik 3, Zurriola Ikastola.\n13:30: Aktibo Toxikoa, Bederen 1.\n-Euskarazko bakarrizketak, Kike Amonarrizek gidatuta. Bakarrizketa egileen artean izango dira Galder Perez, Iker Galartza eta Erika Olaizola aktoreak. 16:00etan hasiko da ekitaldia.\n18:00: Mortimer, Kukubiltxo Antzerki Taldea.\n18:30: 7tik 3, Zurriola Ikastola.\n19:00: Aktibo Toxikoa, Bederen 1.\n12:00: Iragan perfektua, Horman Poster.\n12:30: Biba zorrien izurritea, Abarka Antzerki taldea.\n13:00: Ispilua, Aldatzen laguntzen taldea.\n13:30: Bejondaigula, Ttanttaka teatroa.\n14:00: Izan bedi emakumea, Koldarrak antzerki taldea.\n- Antzerki maratoia.\n18:00: Iragan perfektua, Horman Poster.\n18:30: Biba zorrien izurritea, Abarka Antzerki taldea.\n19:00: Ispilua, Aldatzen laguntzen taldea.\n19:30: Bejondaigula, Ttanttaka teatroa.\n20:00: Izan bedi emakumea, Koldarrak antzerki taldea.\n- 19:00etan antzerki emanaldia: Hura ez da lekua, Metrokoadroka kolektiboa. Poesia, musika, pintura eta antzerkia uztartzen dituen ikuskizuna. Hura ez da lekua disko-liburua argitaratu berri du Txalaparta argitaletxeak.\nThis entry was posted in Albisteak and tagged durangoko azoka, ehaze, szenatokia. Bookmark the permalink.


egilea: Gazteaukera, Ekainak 14, 2021\nECTS (European Credit Transfer System) kreditua edo kreditu europarra ikasketetara bideratutako jarduera neurtzeko unitate bat da, eta erabiltzen da Europako unibertsitate-ikasketa ofizial guztiak akademikoki baloratzeko. Hala, unibertsitateko gradu-tituluak 240 ECTS kredituko iraupena du, lau urte akademikotan banatuta; bestalde, masterrek 60 eta 120 ECTS kreditu arteko iraupena dute, urte akademiko batean edo bitan banatuta.\nNola lortzen dira?\nIrakasgaiak gaindituz lortzen dira, eta, gainera, unibertsitateak beste irakaskuntza edo merezimendu batzuk onar ditzake kreditu gisa: aurretik egindako unibertsitate-ikaskuntzak, nazioarteko mugikortasuneko programak, hizkuntzak, lan-esperientzia egiaztatua, praktikak (ikasketa-planak aurreikusten baditu), eta prestakuntzarekin lotutako beste jarduera batzuk, unibertsitate bakoitzak erabakitzen duenaren arabera.\nBeste jarduera batzuk ere aintzat hartzen dira: kulturaren edo kirolaren arlokoak, ikasleen ordezkaritzarekin lotutakoak, elkartasunezkoak nahiz lankidetzazkoak… EHUk, adibidez, ikasketa-plan osoaren 6 kreditu ematen ditu gehienez jarduera horiek eginez gero, esteka honetan adierazten den bezala.\nZer abantaila eskaintzen ditu kreditu-sistemak?\nEuropako ikasleen mugikortasunaren kalitatea eta bolumena handitzen ditu; Europako goi-mailako hezkuntza bateragarriagoa, erakargarriagoa eta lehiakorragoa egiten du; ikasketa-programen ulermena hobetzen du; eta ikasleak Europako lan-merkatuan sartzea ere errazten du.\nZer izapide izan behar dira kontuan?\nKredituak aitortzeko eskaera epe jakin batean egiten da, eta komeni da epe hori zein den jakitea, bai eta zer agiri aurkeztu behar diren eta zer tasa ordaindu behar diren ere.\nLanbide Heziketak ere badu kreditu-aitorpenik?\nGoi-mailako LHko ikasketa jakin batzuen eta unibertsitate-gradu baten artean antzekotasuna dagoenean, LHko titulazioetarako kredituak aintzat har daitezke. Antzeko ikasgaien arteko lotura horri esker, LHko goi-mailako titulua duten ikasleak unibertsitatera igaro daitezke, zenbait ikasgai baliozkotuta.\nEuskadin, EHUk LHko ziklo batzuk aitortuta eta baliokidetuta ditu, taula honetan jasotzen denaren arabera. Ildo beretik, Deustuko Unibertsitateak eta Mondragon Unibertsitateak kredituak aintzat hartzeko prozedura propioa dute, eta, beraz, komeni da informazioa beren webguneetan kontsultatzea.


Auzokide zein bisitarientzat pentsatutako ekintzekin osatu dute Ugarteko Jaien egitaraua - Aiaraldea.eus\nTxabi Alvarado Bañares 2018-07-02 07:00 Kultura Laudio\nLaudioko eta eskualdeko jende ugarik du Ugarteko jaietara bertaratzeko ohitura. Gauzak hala, auzokideentzako ekintzak publiko zabalago bati zuzendutako jarduerekin nahasten ahalegintzen dira jai batzordeko kideak, gaueko eta eguneko giroak uztartuz.\nJende ugari bertaratu ohi da auzora jaiez gozatzera. / Aiaraldea.eus | Ikusi handiago | Argazki originala\nIa astebete iraungo dute aurten Ugarteko jaiek. Uztailaren 31n izango da txupinazoa, baina aurreko igandetik egongo da giroa auzoan, egun horretan egingo baita Mus Azkar Txapelketa. “Hiru urte daramagu norgehiagoka hori antolatzen”, azaldu du Aitor Otaola Soriak, “80 bikote baino gehiago egon ziren iaz”.\nDuela hiru urte sartu zen Otaola Ugarteko jai batzordean, beste kide batzuekin batera. Ilusioz eta gogotsu ekin zioten lanari, eta hainbat berrikuntza sartu zituzten egitarauan. Musika eskaintzan jarri zuten indarra, hainbat estilotako taldeen emanaldiak eskainiz. Aurten ere egongo da zer entzun auzoan. Boca Beats bikotea igoko da oholtzara ostiralean, umorea eta musika uztartzeko. Larunbatean, aldiz, Fito y los Fitipaldis taldearen tributu batek joko du. Bi egunetan egongo da parranda goizeko ordu txikietara arte luzatzeko aukera, disko-festaren erritmora.\nBingoa, jaietako izarra\nOtaolaren arabera, nagusien bazkariaren osteko bingoa izan zen iazko ekintzarik arrakastatsuena eta, aldi berean, merkeena. “Aurten, baina, ez dugu berbena jarri bazkalosterako. Bakarrizketa bat egongo da horren ordez, ETBko aktore batzuen eskutik”.\nLarunbat goizeko tokiko produktuen azokan ere berrikuntza bat txertatu dute. “Egurra lantzen duten bi bizilagun bertaratuko dira eta pieza bana egingo dute, ondoren zozketatzeko”, jakinarazi du Otaolak, “motozerrarekin aritzen den pertsona bat bertaratuko da baita ere eta hainbat lan egingo ditu. Horiek ere zozketatuko ditugu”.\nJai batzordekoen arabera, geroz eta jende gutxiago bertaratzen da Ugarteko jaietara, baina ez dira gutxi urtez urte auzora igotzen direnak. Otaolaren aburuz, "gertutasuna" da arrakastaren gakoetako bat. "Herriaren erdigunetik bi pausora dago auzoa, eta horrek asko errazten du jendea bertaratzea".\nIII. Mus Azkar Txapelketa\n12:00 // Jaien pregoia eta txupinazoa\n13:30 // Azeripotok girotutako poteoa\n14:30 // Atzoko gaztearen bazkaria\n17:00 // Bingo herrikoia\n19:30 // Bakarrizketa\n17:00 // Umeentzako jolasak\n16:00 // Umeentzako puzgarriak, monopatinak eta disko dantza\n18:00 // Hime eta zunba erakustaldiak\n19:30 // Herri kirolak\n22:00 // Bocabeats\n00:00 // Disko dantza\n11:00 // Tokiko produktuen azoka\n12:00 // Egur lanketa erakustaldia\n22:00 // Fito y los fitipaldis-en tributua


PR-GI 33 Zarautz-Talaimendi\nAldapa txiki batean gora igotzen da bidea, eta Zarautzen ikuspegi paregabea ematen digu, balea-talaia zaharrean. Oria ibaiaren bokaleraino jarraitzen du, eta kala txiki batetik igarotzen da; aukerakoa da kala hori atseden hartzeko. Oso bide atsegina da nolanahiko erabiltzaileentzat. Nahi izanez…\nPR-GI 34 Zarautz-Urteta\nJende gutxi ibiltzen da bide honetan. Poliki-poliki, errepidean gora egiten du, eta baserri ikusgarriak daude bidean sakabanatuta. Baserri-giroan dago, eta nekazaritzan eta abeltzaintzan oinarritutako bizimodu tradizionalaren erakusgarri da ingurua. Nahi izanez gero jeitsi ezazu GPS rako ibilbidea. Iturria: www.gurezarautz.net\nPR-GI 35 Zarautzeko bira\nZarauzko udalerria inguratzen duen ibilbidea izan arren, Pagoetako Parke Naturalaren iparraldeko magala ezagutzeko aukera eskaintzen du. Parrokiatik abiatzen da, eta herriaren mugak erakusten dizkigu, baita hainbat giro eta inguruko ikuspegi paregabea ere. Horrela, Parkeko bihotza den Iturraran baserria eta haren…\nOrioko hiri barrutik abiatuz ibilbideak ibaia eta kostaldea jarraitzen ditu Itxaspe baserriraino. Hemendik Donostia-Igeldo-Orio bidearen bide-gurutzera jarraitu behar da. Hemendik aurrera Kukuarrira (364 m) doan pista hartu behar da, gurutze eta paisaia ederrak ikusteko gune ederra. Ondoren, mendebaldera jaisten da,…\nIbilbide honek aukera paregabea ematen digu Zumaiatik gertueneko itsaslabarrak ikusteko. Altxor geologiko apartak dira, jende gutxik ezagutzen dituenak, baina sekretu liluragarriak dituzte. Egokiena ibilbidea itsasbeheran egitea da, aldi horretan agerian geratzen den marearteko zabalgune zabala ikusi ahal izateko. Ibilbideak gora…


Topaketa ate azpitik hanka erakutsi nahian dagoen honetan, Aitor Salaberriak, Udako Euskal Unibertsitateko Natur Zientzien saileko sailburu eta Natur Zientzien III. Topaketako (NZ3T) koordinatzaileak, testutxo bat idatzi du Arabako Alean. Aulki bat saltzen saiatuko da bertan, NZ3Tko aulkia. Badu berezitasun bat aulki honek baina, hiru hanka baititu... Hemen lehenengo hitzak:\n"Ba al da inor lerro hauek irakurtzen? Geratzen da inor arduratuta bere inguruko gertaerez? Bada aulki bat saltzera natorkizue. Ez nolanahikoa gainera, hiru hankako aulkia. Bai, badakit aski aulki duzuela etxean, baina ziur lau hankakoak direla eta zangoetako bat motzagoa izanez gero, balantza egiten duela. Gureak, berriz, hiru hanka ditu, naturaren inguruan aritzen diren talde motak adina, eta ezin du sekula kili-kolo egon. Horren partez, aulkiaren hanka bat motzegia bada, aulkia bera okertu egiten da, eta ea nork eraikitzen duen ganorazko deus okertutako oinarritik abiatuta."\nBata bestearen atzetik jarritako hizki hauek barruak mugitu eta artikulu guztia irakurri nahiko bazenu hemen duzu bertarako esteka.\nLarunbatean ikusiko dugu elkar, ordura arte pozik bizi!


«Sorkuntza nire barruko altxorra da, ni naizena, inork kenduko ez didana» | Elkarrizketak | 7K - zazpika astekaria\n«Sorkuntza nire barruko altxorra da, ni naizena, inork kenduko ez didana»\n«Oso biluzik gaude biok eta bata bestearen sostengu bihurtzen gara. Sekulako esperientzia katartikoa da eta aktore bezala formakuntza itzela» («Maitasunaren itxiera»)\n«Antzerkia hain da nirea, hainbeste ikasi dut bertan, hain da berezko leku bat niretzat… eta, era berean, sekula ezin zarela erlaxatu sentitzen dut»\n«Naizenari lekua eman izanak betetasuna ematen dit. Baimena eman diot nire buruari sorkuntza bidaia lagun izaten eta balio handia du horrek niretzat»\nEnergia positiboa transmititzen du Miren Gaztañagak (Irun, 1979), aurrera egiteko kemena. Alaitasuna darie bere begiei. Biziak dira, bera bezala. Bizitasunak hausnarketari egiten dio lekua gure galderak entzutean, nabari zaio ur geldietan igerian egitea ere gustukoa duela.\nSorkuntzari emana bizi da. «Sortu, hausnartu, gozatu eta haratago joan», horixe bere grina. Antzerkitik zein telebistatik aurpegi ezaguna da berea. Eszena gainean aurkitu du besteak beste bere lekua, bere ahotsa.\nAntzerkiola Imaginarioan ekin zion agertoki gaineko bere ibilbideari. “8 olivetti poetikoak”, “Mundupolski: Erreboltaren ziaboga”, “Yuri Sam”, “Ezekiel” eta “Babiloniako loreak” lanetan parte hartu zuen. Tanttaka, Khea Ziater, Dejabu Panpin Laborategia-Artedrama-Le Petit Theatre de Pain, Hika Teatroa… konpainia desberdinekin lan egindakoa da. Azken urteotan Arriaga antzokiko ekoizpenetan dabil.\nProiektu pertsonalak ere garatu ditu agertoki gainean, “Heriotza bikoitza” sorkuntza kolektiboan oinarritu zen lana eta “Stereo” aipagarrienak. Kamikaz kolektiboko kide ere bada. Azken lan eszenikoa “Maitasunaren itxiera” proiektua izan da, Pascal Ramberten zuzendaritzapean eta Arriaga antzokiak ekoiztuta Eneko Sagardoyrekin batera sortua. Urriaren 1etik aurrera igoko dira berriz eszenara. Galdakao, Getxo, Donostia, Baiona, Gernika, Zornotza, Lezo, Azkoitia, Iruñea... dituzte zain.\nPantaila handian ere ikusi ahal izan dugu. Ikus-entzunezkoen alorrean bere burua trebatzeko gogoz ere badago. Txintxua Films ekoiztetxea Netflix plataformarekin grabatzen ari den “Intimidad” sailean ikus ahal izango dugu laster.\nTelebistan “Martina” eta “Aitaren etxea” telesailetan aritu izan zen besteak beste. Azkena, “Beti mugan” telesailean ikus ahal izan dugu berriki.\nZer moduz, zertan zabiltza?\nOndo nabil, lan garai intentsoaren ostean geldialdia egin nuen udan eta ederki gozatu dut. Geldialdia bera lekua egin behar zaion ezinbesteko proiektu bat ere bada beste proiektu guztien artean. Hala ere udak izan ditu lan egun solteak Netflix-erako “Intimidad” sailaren grabaketan parte hartu baitut. Txintxua Films-ek ekoiztua, lau zuzendari ditu, tartean Koldo Almandoz. Itziar Ituño eta Patricia Lopez Arnaiz dira protagonistak besteak beste. Bigarren mailako pertsonaia da nirea, Amaia, Patriciaren (Bego, filmean) laguna. Paper txikia da. Gustura nabil, bertan egoteaz kontent.\nETB1-eko «Beti mugan» sailean ikusi zintugun. Lehen denboraldiak izango al du jarraipenik?\nPrintzipioz denboraldi bakarra grabatu dugu. Dena den jarraipenerako beta ematen duen amaiera dauka.\nZer nabarmenduko zenuke proiektuaz?\nLantalde osoa. Adibidez Elena Iruretarekin ez nuen sekula lanik egin eta zuzendariak bera egongo zela esan zidanean berehala eman nuen baiezkoa. Badaramatzagu urte batzuk lanean, baina badira guk baino denbora gehiagoz ari direnak eta beraiekin lan egitea beti da plazera.\nGozamena izan zen baita ere beste umore mota bat lantzea ETBn, apur bat azidoagoa dena. Batzuetan gauza naifegiak egiten dira nire gusturako; “Beti mugan”-ek bazituen pintzelada makabro batzuk eta hori pertsonalki gustatzen zaidan zerbait da. Oraindik bide luzea dago egiteko euskal telesailetan; beste narratiba batzuk sortu, beste istorio, pertsonaia, testuinguruak, kontatzeko moduak… Ea bide berriak garatzeko apustua egiten duten eta aurreko urtean bezala telesail mota desberdinak (“Hondar ahoak”, adibidez) garatzeko aukera ematen jarraitzen diguten.\nGoazen antzerkira, hain zurea duzun horretara. «Maitasunaren itxiera» lanarekin bira hastera zoazte Eneko Sagardoy eta biok. Proiektu berezia da. Zer moduz joan da orain artekoa?\nIzugarria izan da, lan arloan geneukan ametsetako bat zen eta bete ahal izan dugu Eneko Sagardoyk eta biok. Entrega aldetik egin dugun lanik exijenteena zalantzarik gabe. Beti ematen dugu %100 baina proiektu honek entrega infinitua eskatzen du.\nAmildegira salto egitea da. Oso biluzik gaude biok eta bata bestearen sostengu bihurtzen gara. Sekulako esperientzia katartikoa da eta aktore bezala formakuntza itzela. Gure artean partekatu izan dugu baduela nolabait artisautza lanetik asko, izan ere, sei hilabete pasa ditugu testua ikasten. Hain azkar doan jendarte honetan denbora eta maitasun handia jarri diogu prozesuari eta poliki-poliki joan gara testua barneratzen. Dedikazioa, pazientzia eta mimo handia eskaini diogu.\nZuen lanari diozuen maitasunaren erakusle da.\nBai, hala da, zalantzarik gabe.\nZein da antzezlanetik zuretzako gorde duzun hausnarketa nagusia?\nAspaldi ikasi nuen harremanetan bukaerak ere leku bat baduela. Ikasketaren une hori ez zen batere gozoa izan, noski. Antzezlan honek ikasketa horrekin konektatzen nau. Gertatzen da, harreman batean oso gustura zaudenean, hainbeste desio duzula amaiera sekula ez iristea eta, batzuetan, bat-batean, denak krak egiten du. Mingarria da oso, baina errauts horietatik hainbestekoa da era berean ateratzen duzun oparia... zure buruarekin aurkitzen zara, aurrez aurre. Ez dira momentu errazak, baina hain dira bizitzaren parte… eta bertatik datorkizun ikasketa erraldoia da.\nAntzezlana apurketaren momentua da, sustoarena, eztandarena, lur-jotzearen unea eta norberaren erortze edo deseraikitze pertsonal horretan dauka erresonantzia, baita norberak harremanetan sekretuan sostengatzen dituen gauzetan ere. Ikuslearengan ere horrela gertatzen da, isla potentea da beraientzat. Baina lanean gaudenean testuak berak garamatza, izan ere, oso ondo idatzita dago eta oso potentea da. Plazer handiz transitatzen dugu hainbeste energia eskatzen digun lan hau. Hori bai, batzuetan etxera itzuli eta pertsonaiak dakarrena apur bat astintzea ezinbestekoa da ondo lo egin ahal izateko [barreak].\nAntzerkian zein telebistan aritu zara, zineman gutxiago.\nBai, nire kasuan horrela izan da. Nik ofizioa batik bat eszena gainean ikasi dut eta ikasten jarraitzen dut. Izan ere, ikus-entzunezko alorrean lan egiteko aukera dagoenean aprobetxatu beharra dago, zeren ez da askotan gertatzen; ofizioa ikasteko modu bakarra lan egitea denez, datozen aukerak aprobetxatu eta ikasten jarraitu, hori da modua.\nAntzerkia hain da nirea, hainbeste ikasi dut bertan, hain da berezko leku bat niretzat… eta, era berean, sekula ezin zarela erlaxatu sentitzen dut, bere arau propioak baititu eta adi egotea eskatzen du, une oro, piztia –antzezlana, pertsonaia– bizirik mantendu beharra baitago. Ikus-entzunezkoa eremu arrotzagoa da niretzat, ari naiz, hala ere, gero eta nireago egiten.\nAntzerkian hala nahi izan duzulako ere egingo zenuen lan gehiago.\nZineman lan egiteko ere desiratzen nago! Euskal Herrian gainera oso sortzaile interesgarriak daude, Koldo Almandoz, Moriarti, Txintxua, Maider Oleaga… lan ederrak egiten dira.\nEta antzerkian teloia igotzeko unea...\nPasioak, grinak, beldurrak... egiten dute bat. Une hori da zailenetarikoa, gehiegi pentsatu gabe salto eginez, zure intuizioari, egindako lanari eta daukazun esperientziari kasu egin eta aurrera. Performancearen izpiritua ezin dugu ahaztu taula gainean lan egiten dugunok, egun bakoitza bakarra da, desberdin gaude egunero, momentuan gertatzen denaz eta bizi dugunaz elikatzen gara oholtzan. Hemen eta orain egotera behartzen gaitu, hori da erronka eta zoragarria da.\nPublikoaren txaloa izan daiteke emanaldiaren termometroa, baina horren beharrik gabe zuek badakizue saioa ondo joan den ala ez... Nola sortzen da besaulkien eta agertokiaren arteko feedbacka?\nNoski badakigula, nahiz eta batzuetan zure pertzepzioa bat izan daitekeen eta ikuslearena beste bat. Unean uneko feedbacka energetikoa da erabat. Eman eta hartu. Antzezleak eman, ikusleak hartu, ikusleak eman, antzezleak hartu. Txaloetan ere nabaritzen da beroa ala hotza, konexioa egon den hala ez. Gaur egun txalotu beti txalotzen da, eta egia esan ondo iruditzen zait, lantaldeak egun ona edo txarra izateaz aparte atzean itzelezko lana baitago.\nEmanaldi osteko elkarrizketak datoz gero, kritikak, eta abar. Horrek gure aldetik lanketa bat eskatzen du, inportantea baita iritziak entzuten jakitea, baina baita haiengandik babestea ere. Ezinbestean bilatzen dugu gehienetan bestearen onarpena; iparra ez galtzea garrantzitsua da aurrean duzun horren iritzietan eta norberak onartua izatearen behar horretan ez galtzeko. Ez dugu beti bestearen begiradaren adulazioa ala onarpena jasoko, bizitzan bezala da, eta eskerrak! Autonomia hori garatzea ezinbestekoa iruditzen zait. Benetako termometroa barruan dauka norberak, kanpokoa jasotzea ondo dago, baina gero zurera itzuli –norberaren helburuak, hausnarketak, zure kriterio propioa, gauzatu nahi dituzun proposamen artistiko desberdinak…– eta esperientziaren narrazio koherente bat sortu, lana egiten jarraitzeko gogoa piztuko dizuna. Nahiz eta gizakietan menpekotasun horiek sortzen zaizkigun tarteka, funtsean ez dugu bestearen begiradaren onarpenerako lan egiten, bestearekiko zubiak sortzeko bai, eta zubi horien bitartez, hausnarketa, probokazio, eta abar eragiteko bai, baina hori beste gauza bat da... Lana egiteko benetako bulkada beste bat da. Hor norberaren erronka artistiko eta pertsonalak agertzen dira. Ekuazioa bat deszifratu nahi duen zientzialari grinatsuaren antzera sartzen gara sorkuntza prozesuetan. Apasionantea da. Ni prozesuen oso zalea nahiz, bertan baitago mami gehiena.\nSortzaileon egoa hor dago. Eta zuen lanabesa emozioak direnean eta hain barrutik ari zaretenean...\nBai, horregatik da hain inportantea nork bere burua zaintzea eta lantzea, eta etekina ateratzea gertatzen zaizkizun bizipen guztiei. Hazteko aukerak dira guztiak. Eta, era berean, erlatibizatzen jakitea oso garrantzitsua da. Eta umorea zer esanik ez. Gaurko emanaldian ez zarela hain fin ibili? Ez duzula hainbeste gozatu? Ba normala! Kolore guztietako egunak daude! Gizakiak gara. Lagun batek hala esan zidan behin, “horrek ere ipurdian zuloa!” eta nik ere, noski “ipurdian zuloa!” zorionez. Lur hartzea ezinbestekoa da niretzat.\nEnergia positiboa sumatzen dut zurekin aurrez aurre nagoela. Berezkoa da ala propio egindako lanketa dago horren atzean?\nTxikitatik naiz horrela. Egia da guztiok badugula soinean maskara sozial bat eta, batzuek bordearena jartzen duten bezala, nirea sinpatiarena da. Baina horrek ez du esan nahi barruan amorrurik edo tristurarik ez dudanik, jakina. Denok bezala. Baina egiazko pultsu positiboa daukat bizitzaren aurrean eta horri eskertuta nago. Noski, lanketa ere badago horren atzean. Kontziente izatea zein den zure motxila, ze tendentzia dauzkazun, burua zerekin jaten duzu gehien, eta horren aurrean zure burua maitatzen ikastea. Bizi zaitezke etengabeko insatisfakzio egoeran edo fokua jar diezaiokezu bizitzak eman dizunari, baduzunari, bazarenari eta horri balioa eman. Geure buruari gutaz zer kontatzen diogun garrantzitsua da. Bizitza osoko lana da.\nNostalgian erortzeko arriskua ere badago atzera begira jarriz gero.\nNire kasuan ez zait hori gertatzen. Joandako garaiak ez zaizkit oraingoak baina hobeak iruditzen, oraingoz behintzat! Ez dut hau inoiz horrela sentitu.\nNola daramazu jendeak kaletik ezagutzea?\nOndo daramat, nire kasuan oso neurrikoa da. Dena den, ez dakit zer den oso-oso ezaguna izatea. Nola kudeatu hori? Tokatzen zaionari ahal bezala suposatzen dut, ez zait erraza iruditzen, nire intimitatea asko maite dut nik.\nZer eman dizu lanbideak, zertan lagundu dio garai bateko Miren gazteari?\nNaizenari lekua eman izanak betetasuna ematen dit. Baimena eman diot nire buruari sorkuntza bidaia lagun izaten eta balio handia du horrek niretzat, oxigeno asko ematen dit. Ausardiaz ere hitz egingo nuke. Gehien gustatzen zaizun horri lekua egiteko ausardiaz, eta ofizioak exigitzen duen ausardia hori garatzeko ausardiaz. Bizitzak eskaintzen dizkizun aukerei baiezkoa emanaz zoaz zure bidea egiten.\nAktore eta sortzaile bezala hainbeste toki transitatzen dituzu, bai pertsonaiei dagokienez bai beste lankideekin daukazun elkarbizitzari dagokionez ere, hor zoazela zure pertsona eraiki eta deseraikitzen bai arlo profesionalean zein pertsonalean ere.\nNondik datorkizu eszenara igotzeko grina?\nBulkada oso gaztetatik nekarren, antzerkia egin nahi nuen. Amari Arte Dramatikoa ikasi nahi nuela esan nion hori zer zen oso ondo jakin gabe ere. Berak hori karrera bat ez zela esan eta Arte Ederrak egiten amaitu nuen. Kontua artean murgilduta ibiltzea zen, antza [barreak]. Azkenean benetan nahi nuena egiten bukatu nuen.\nEskusoinua jotzen nuen txikitan eta gogoan dut eskusoinua utzi eta irakasleari antzerkia egiten hasiko nintzela esan nion eguna. Ze harro nengoen berarekin hitz egin nuenean… [barreak] 14 urte nituen! Agian egun hura izan zen benetan erabakia hartu nuena.\nArte Ederrak ikasten ari zinen, baina eskulturaren bidea utzi eta interpretaziora jo zenuen. Zein izan zen agertokia zapaldu zenuen lehen aldia?\nEHUko antzerki eskolara joan nintzen. Han Ander Lipus ezagutu nuen. Bilbon Antzerkiola Imaginarioarekin hasi nintzen eta “8 olivetti poetikoak” antzezlanarekin zapaldu nuen agertokia lehenengo aldiz.\nAntzerkiola Imaginarioan ordura artekoarekin apurtzea bilatzen zenuten. Orduan inork esan balizu Arriagan hainbeste lan egingo zenuenik zer pentsatuko zenuen?\nAho zabalik geratuko nintzateke eta itzela irudituko litzaidake. Hogei urte barru antzerkia egiten jarraituko nuela Arriaga bezalako antzoki eder batean? Zoragarri. Haratago joatea edo gauzak kontatzeko norberaren modua deskubritzea ia sorkuntza prozesu guztietan bilatzen dugun zerbait da. Antzerkiola Imaginarioan hasi izana potentea izan zen sorkuntza prozesu anitzetan murgiltzeko aukera izan nuelako. Bestalde nire izaerarekin oso bat zetozen prozesu motak ziren haiek, inprobisazioak, gorputzarekin lan interesgarriak gauzatzeko aukera, pertsonaiak eraiki, sortzaile desberdinak elkarlanean aritu... Lan ederrak egin genituen. 20 urte nituen eta gogotsu sartu nintzen indar handia zuen sortzailez betetako lantalde hartara.\nEra berean, talde bakoitza, lan eremu bakoitza egitura mota bat da, sistema bat eta estruktura guztiek dauzkate beren argi eta itzalak, beren kurba eta ertzak, guztiek. Egitura mota desberdinek egindako lanek beren balioa dute bere horretan eta ez nolanahikoa, baina idealizatzeko tendentzia handia ere badaukagu eta nik ez dut horrekin bat egiten. Ez zait erreala iruditzen; errealitateak ikuspegi erromantiko batek baina askoz ere ñabardura gehiago dauzka. Errealitatea ez da soilik polita edo epikoa, arrakalaz beteta dago.\nSorkuntzak zer ematen dizu?\nMotorra da, pultsua, adierazpena, erreafirmazioa. Dena gaizki badoa hori daukat. Sorkuntza nire barruko altxorra da, ni naizena, inork kenduko ez didana.\nHori nola bideratu aurkitu behar gero...\nBai, hala da. Batzuetan zuk ekiten diozu bideari eta besteetan bestearen gonbidapenari baiezkoa esanaz hasten duzu bidea. Dauzkazun baliabideen arabera, prekaritatetik edo soldata duin bat jasoaz. Eta kozinatzerakoan bezala gertatzen da, taldearen osagai bakoitzak ematen dio lanari azkenean dastatuko duzun zaporea. Prozesuan ere arreta handia jarri behar da. Prozesuak zaintzea ere ezinbestekoa da emaitza kalitatezkoa izan dadin eta ez emaitza bakarrik, baita gure egunerokoa gozagarriagoa ere [barreak]. Helmuga ez da garrantzia duen gauza bakarra, bideari jarri behar zaio arreta.\nZein puntutan ikusten duzu zeure burua uneotan?\nGaztea zarenean indar handia duzu eta inkontzientzia puntu bat ere; “dena egin dezaket!” pentsatzen duzu. Gero bizitzaren berri badaukazu eta kontzienteagoa zara zure zaurgarritasunaz. Urteek aurrera egin ahala ez gara sentitzen hain superwoman, baina esperientziaren sostengua daukagu eta gure kolore gama aberatsagoa da zalantzarik gabe. Bizitzak zizelkatzen gaitu, aldatuz goaz, eta hasiera bateko gure indarrak beste kolore batzuk ere bereganatzen ditu, aberatsagoak.\nJokatu behar duzun pertsonaiaren lanketa gorputzetik abiatzen duzu?\nIntuiziotik abiatzen dut bidea eta behin eta berriz gauza desberdinak probatzetik. Hori bai, pertsonaiaren gorputza nireganatu arte ez dut prozesua amaitutzat jotzen. Amaiera hori noizbait iristen bada, hor ere zalantza baitaukat...\nTestua lantzea ere ezinbestekoa iruditzen zait, testua eta lanaren testuingurua. Asko gozatzen dut testuaren analisia egiten; ez da lanaren funts bakarra, baina oso garrantzitsua iruditzen zait, nahiz eta batzuetan horren azkar goaz prozesuen barruan ez zaiola behar beste denbora ematen.\nBestalde, prozesu bakoitzak izaera desberdina izan dezake, noski; desberdina da testu erraldoi batetik abiatu edo hutsetik inprobisazioen bitartez. Lan estiloak ere desberdinak izan daitezke; performatiboagoak, norberak beretik testua botatzen edo eraikitako pertsonaiekin gauzatutakoak.\nMusikaren alorrean ere egin zenuen sartu-irtena. Sagarroi taldean ibili zinen kantari. Zer deskubritu zenuen?\n[barreak] Hantxe ibili nintzen, bai. Bizpahiru urte iraun zituen taldeak ni sartu nintzenetik. Ni ez naiz musikaria, baina zuzenekoa modu horretan bizitzea oso erakargarria egiten zitzaidan. Askatasun handia sentitu nuen. Antzerkia konplexuagoa egiten zait, askoz ere exijenteagoa bainaiz nire buruarekin. Hura beste freskotasun batetik zuzenekora entregatzea zen. Agertokia beste leku arinago batetik, beste kolore batetik, ardura gutxiagorekin, bizitzeko aukera eman zidan.\nEz naiz kantaria, baina leku esperimentalago eta performatiboago batetik aukera suertatzen bada, helduko nioke berriz ere esperientziari. Baina suertatzen ez bada ere ondo, nigan ez du pisu berezirik.\nEgin dezagun atzera 2017. urtera. «Euskalduna naiz eta zu?» ETBren umore saioko zure parte hartzeagatik eraso kanpaina beten erdian ikusi zenuen zeure burua. Nola bizi izan zenuen? Zein da gaur egungo hausnarketa?\nEsperientzia oso potentea izan zen. Aurrez esango balidate hura biziko nuela izugarri izutuko nintzateke, baina, behin pasata, zera pentsatzen dut: “orain ez kendu honetatik ikasi dudana”. Nire biografiaren parte da, horrek ere eraiki nau. Era berean, ikasten duzu zerk eraman zaituen horretara –zer daukazun ikasteko–. Eta, besteak beste, hainbat lankideren jarrera aurrez aurre ikusteak irakatsi zidan ingurua nolakoa den. Gizaki mugatuak gara oso, beldurtiak, prepotenteak, umiltasun eta balio gabekoak. Egoera horri dagokionez, nire buruarekin lasai nago, ez zen erraza izan, baina bizitakoa onartu dut.\nUste nuena baino askoz indartsuagoa naizela. Pertsona batzuk erabakigarriak izan ziren, noski, beraiengandik jasotako sostengua; familia, lagunak eta ofizioko pertsona jakin batzuk, zehazki. Bizitza oso basatia da batzuetan. Datorrena surfeatzeko prest egon behar gara, zauriak sendatu eta aurrera.


Udal Gobernuak 2020ko aurrekontu proiektua aurkeztu du - Zumaia - Baleike.eus\nBaleike 2019-11-22 15:05\nMaider Alberdi Berdintasun eta Parte Hartze zinegotzia, Arantxa Gajate Ogasun zinegotzia eta Iñaki Ostolaza alkateak. (Argazkia: Baleike.eus)\nGuztira, 14,5 milioi euroko aurrekontu proiektua aurkeztu dute. Proiektu horien bitartez, zumaiarren bizi-baldintzak hobetzeko proiektuak garatzea da Udal Gobernuaren asmoa.\n2020ko aurrekontu proiektua aurkeztu dute gaur Udal Gobernuko kide Iñaki Ostolaza alkateak, Arantxa Gajate Ogasun zinegotziak eta Maider Alberdi Berdintasun eta Parte Hartze zinegotziak. Azaldu dutenez, zumaiarren bizi-baldintzak hobetzeaz gain, Zumaia "bizitzeko moduko herria" izan dadin urratsak emateko urratsak eman nahi dituzte aurrekontuan jasotako proiektuen bitartez.\nGuztira, 14.548.768,95 euroko aurrekontua aurkeztu dute -horietatik 1.329.728 Kirol Patronatuari dagozkio-. Beraz, 2019ko aurrekontuarekin alderatuz, % 0,63ko igoera izango luke, 90.787,95 euro gehiago, hain zuzen ere. "Ahalik eta gehien exekutatzea" izango da datorren urterako helburuetako bat, Gajateren hitzetan. Egingarriak diren proiektuak martxan jarri nahi dituzte, zuhurtasunez jokatuz, beti ere. Bestetik, arlo ekonomikoan diru-sarreren eta gastuen orekari eutsi nahi diote.\nHiri Antolamendurako Plan Orokorra herritarrekin berritzea izango da agintaldi honetan Udal Gobernuak izango duen zeregin nagusia. Datozen urteetako Zumaiaren irizpide nagusiak zehaztuko ditu planak, lurralde antolamenduari dagokionez. 2020a azterlanak egiteko baliatuko dute, ondorengo urteetan proiektu horiek martxan jarri ahal izateko. Guztira, 256.000 euro bideratu nahi dituzte azterlanetara. Besteak beste, Puntanuetako etxebizitza babestu berrien proiektua desblokeatzeko plan partziala aldatzea, zinea araudira egokitu eta eserlekuak berritzea, Larretxoko irisgarritasun plana, San Joseko etxebizitzetan igogailuak ipini ahal izateko azterketak eta Estaziorako pasoa hiritartzea aipatu ditu Ostolazak.\nBestetik, "auzotarrentzat beharrezkoak" diren hainbat lan burutuko direla aurreikusi dute. Arlo horretan, Artadi eta Oikiako saneamendua egitea, Oikiako eta Aita Mariko eskoletarako patio berriak eraikitzea eta Amaia plazako haur parkeko lurra konpontzea eta mobiliarioa aldatzea izango dira inbertsio nagusiak. "Aspalditik egin gabe utzita zeuden berrikuntzak" izango dira Udal Gobernuak gauzatu nahi dituen beste lan batzuk. Behar berriei erantzuteko, beharrezkotzat jo dute udaltzaingoaren eraikina berritzea, Santiago hondartzako zerbitzuetako eraikina egiteko lanak martxan jartzea eta Brankan eta Odietan apartamentu tutelatu eta emergentziazko etxe berriak prestatzea.\n"Egungo ereduaren alternatiba" eraikitzera bidean, herritarren bizitzak "bizigarriak" izan daitezen neurriak hartzea izango da lehentasuna\n"Egungo ereduaren alternatiba" eraikitzera bidean, herritarren bizitzak "bizigarriak" izan daitezen neurriak hartzea izango da lehentasuna. Arlo honetan apustu berezia egingo dute, eta hiru proiektu azaldu dituzte: alde batetik, alokairua sustatzeko politiketara bideratutako diru kopurua ia hirukoiztu egin nahi dute.Alokairua sustatzeko 100.000 euro bideratu nahi dituzte. Alokairurako laguntza adin guztietara zabaltzeaz gain, etxebizitza hutsekin eta behe-solairuekin azterketa bat egitea ere aurreikusi dute, egokitu eta alokairura bideratu ahal izateko. Horren jarraipena egitea eta etxe hutsak ASAP programara bideratzea da asmoa, horretarako pertsona bat kontratatuta.\nBestetik, Gizarte Larrialdietako Laguntzetara 50.000 euroko diru-partida bideratu nahi dute. Pentsiodunen kolektiboaren aldarrikapenei bide eman nahi diete inbertsio horren bitartez: 1080 eurotik beherako pentsioa jasotzen duten eta pobrezia arriskuan dauden zumaiarrentzako laguntza aukera berri bat martxan jarri nahi da. Pentsiodunen ordezkariek Udal Gobernuari eskatutako kopurua -aurrekontu osoaren %1a beren eskakizunetara bideratzea- bete nahi dute era horretan.\nAzkenik, tokiko garapen ekonomikoaren esparruan enplegu politikak bultzatzeko 266.231 bideratuko dituzte. Mankomunitatera bideratzen da kopuru hau, garapen agentzira. Enplegu politikez gain enpresa sustapenerako\nKulturaren arloan, Zumaia "herri bizia" izan dadin, arlo horretako aurrekontua %12,92 igotzea aurreikusi dute. Komentuko Kultura Topagunea aipatu dute: "Proiektua martxan jarriko da musika, dantza eta antzerkiaren inguruko eragileekin egingo dugun parte hartze prozesu batekin". Lehentasunezko proiektutzat hartu dute, "kultur arloari ez ezik, Alde Zaharrari emango dion bizitzagatik".\nTxiribuelta 0-6 urte bitarteko haurrak eta beren gurasoak biltzen dituen elkartearen eskaerei erantzutea nabarmendu dute hezkuntzan. Bestetik, hezkuntza komunitateko kide eta elkarte desberdinekin landu nahi dute gaia, besteak beste, Haurreskolaren berrantolaketa zehazteko.\n"Kirol praktika eta ohitura osasuntsuak sustatzea" izango da Udal Gobernuaren beste zereginetako bat. Guztira, 572.000 euro bideratu nahi dituzte arlo honetara. Kirol-probak eta elkarteak sustatzeaz gain, itsas-kiroldegian eta Lubaki kiroldegian inbertsioak egingo dituzte.\nProiektu nagusiez gain, zeharka landuko dituzten politiken berri ere eman dute. Ikuspegi feminista izango da horietako bat: gaia modu transbertsalean lantzeko ahalegin berezia egingo dute. Bestetik, genero identitatea eta sexu aniztasunari buruzko lan lerroa zabaltzea da asmoa, Alberdik aipatu duenez.\nEuskararen arloan, Baleike eta Urola Kostako Hitza barnebiltzen dituen komunikabide proiektu berriarentzako diru-laguntzak aipatu dituzte. Horrez gain, euskara normalizatzeko planaren aurrekontua ere igoko dute.\nJatorri aniztasunari dagokionean, Zumaiako biztanleen datuak eguneratuko dituzte. Harrera protokoloa ere idatzi nahi dute. "Aurreko urteetako aurrekontuan lerro hauek aurreikusten baziren ere, orain artean ez da gauzatu, eta martxan jartzeko konpromisoa agertu nahi dugu", azaldu dute.\nIngurumena eta energiaren arloan, Urola itsasadarra garatzeko partida sortu dute. Horrez gain, Zumaiako energia estrategiaren diagnostiko teknikoa egiten hasi direla ere iragari dute, trantsizio energetikoan aurrerapausoak emateko asmotan.\nPublifikazioa da zeharka landu nahi duten beste gaietako bat. Ahalik eta zerbitzu gehien eremu publikoan kokatu nahi dituzte, azpikontratazioa murriztuz. Herritarren beharrei erantzuteko, lanpostu berriak sortzea aurreikusi dute: bi udaltzain postu berri eta brigadan bi lanpostu berri.


Oihal ez ehundua\nTxateatu gurekin, elikatuta LiveChat\nHidrogel zaurien apailatzea\nScar Scar Gel\nKonpresa hotzeko adabakia\nEhundutako begi adabakia\nEz ehundutako konpresako hotzeko begi maskara\naurpegia altxatzeko kokotsaren pegatinak hidrogel belarria zintzilikatzeko igogailua ...\nHidrogel mikrokristalinoaren begi adabakia\nHidrogel mikrokristalino nasolabialaren tolestura adabakia\nHidrogel arrain mikrokristalinoen isats lerroak\nUtzi zure mezua guretzat\nKoreako bezeroak pertsonalizatutako produktuak\nEgiturazko osaera: ehundutako ehuna, hidrogela, film gardena.\nProduktuaren ezaugarriak: kolore, usain eta hozte-agente desberdinak gehi daitezke, bezeroaren beharren arabera pertsonaliza daitezkeenak.\nMerkatuan dauden antzeko produktuekin alderatuta, konpainiaren produktu honek Japoniako lehengaiak + teknologia helduak erabiltzen ditu eta alergia tasa txikia du. Gainera, produktu hau ez da erortzen erraza etxeko beste produktu batzuekin alderatuta. Produktuak atzerriko bezero askori esportatu zaizkie, hala nola Hego Koreari, eta eskaerak itzultzen jarraitzen dute.\nERABILERA / PRODUKTUAREN XEHETASUNAK\n2. Egunean gehiegi ibiltzen nintzen\n3. Gogor egina\n4. Takoi altuak luzeegi janztea\n-Landare laburpenak edo esentzia olioa gehi ditzakezu, aromaterapiaren eta oinetako masajeen konbinazio ezin hobea\n-Ez dago hondakinik erabili ondoren\n-Edonoiz edonon erabiltzeko prest\n-Masaje partikula paregabeek oinen hondoa uniformeki masatzen dute eta odol jarioa estimulatzen dute.\nmoztu eta ireki zorroa\n-Kendu babes film gardena\n-Jarri zuzenean oinen beheko erdialdera beheko irudian\n-Adabaki batek 8-12 orduz funtziona dezake, baina sentitzen duzu botatzen duzula behar duzun guztietan\nOin-adabaki hau ehundutako ehunez eta gel estaldurez osatuta dago. Ehundutako geruzak ez du ezer iragartzeko, denak antzekoak dira. Hidrogelen sarreran zentratuko naiz. Hidrogelen formulazioak bezeroen beharrei erantzuteko garatzen dira. Produktu hau Koreako bezeroek eskatu zuten. Haien eskaera usain desberdinak izatea da. Hori maneiatzeko erraza da, betiere lurrin desberdinak gehitzen badituzu. Itsaskortasun ona ere eskatzen du, hau da gure sekretu berezia, ezin dizut esan. Bezeroa etxeko merkataritza enpresa baten bila zebilen. Merkataritza konpainia honek beste fabrikatzaile batzuk aurkitu zituen oinak adabakiak ekoizteko kostuak minimizatzeko printzipioan oinarrituta, eta gero berriro ekoiztu zituen gure enpresan denbora tarte baten ondoren. Ulertu ondoren, etxeko fabrikatzaileak ez dira itsaskorrak eta denbora gutxira erortzen dira, eta orduan ur edukia ez da gurea bezain handia.\nGure ur edukia oso altua da hidrogel mota berdinen artean, batez ere sendatze metodo hermetikoa erabiltzen dugulako, hezetasuna galdu gabe sendatzen baita eta ur kopuru handia baitu. Hau da zatiduraren alderdi bat den beste hidrogel batzuen ekoizpen nagusia.\nGure produktuak interesatzen bazaizkizu, deitu edo bidali mezu elektroniko bat kontsultarako.\nSuzhou Hydrocare Tech-k gel materialen ikerketan eta garapenean, ekoizpenean eta OEM prozesatzean dihardu batez ere. Enpresa Suzhou Industrialdean dago, Shanghaiko portutik 70 bat kilometrora. Konpainiak 500.000 metro karratu ditu 100.000 maila garbitzeko tailerrak, 1300 metro karratuko biltegiak eta bi hidrogel ekoizpen lerro. Gure ezagutza profesionala, esperientzia aberatsa eta software eta hardware baldintza osoak erabiliko ditugu bezeroentzako kalitate handiko produktuak sortzeko.\nAurreko: Ehundutako begi adabakia\nHurrengoa: Txinako medikuntza tradizionala Minaren arintzeko adabakia\nEz ehundutako lepoaren zimurren eranskailua\naurpegia altxatzeko kokotsaren pegatinak hidrogel belarria zintzilik ...\nEhundutako kopeta zimurren eranskailua\nGel hozgarria / sukarra adabakia / gel hozkailua\n2018an sortu zenetik, Suzhou Hydrocare Tech-ek Txinan hidrogelaren alorrean eragin handiko enpresa dela aitortu du.\n11. zenbakia, Chengpu Road, Shengpu Town, Suzhou Industrial Park Jiangsu Provice, Txina\nGure enpresaren inguruko azalpen batzuk botereari buruz ...\nHidrogelaren aplikazioa irratian ...


EROSKI pozik azaldu da Eusko Legebiltzarrak ekarpen subordinatuei buruz hartutako erabakiaren aurrean — TUlankide MONDRAGON\nBide batez, EROSKIk “bere erabateko jarrera erakutsi nahi du Kontsumobiderekin, elkarlan aktiboan aritzeko, Ekarpen Subordinatuen jaulkipen prozesu osoa erabateko zehaztasunez azaltzeko, jaulkitzaile gisa dugun erantzukizuna betez.\nKontsumobideren arbitraiak, Ekarpen Subordinatuen jaulkipen eta merkaturatze prozesua erabateko zehaztasunez aztertu ahal izateko testuinguru instituzionala izateko aukera ematen du, eta “Ekarpen Subordinatuen jaulkipena une oro indarrean egon den legedia bete duen jaulkipena dela eta EROSKIk beti bete izan duela tituluaren balio izendunaren gainean urteko interesak ordaintzeko konpromisoa azaltzeko aukera ematen dio EROSKIri”.\nBestalde, EROSKIk azpimarratu du ekarpen subordinatuak, “joan den ostiralean Eusko Jaurlaritzak berretsi zuen bezala, lege eskakizun eta baldintza guztiak betetzen dituen eta bete izan dituen finantza produktua direla, eta une oro izan dutela CNMV (Comisión Nacional del Mercado de Valores) izenekoaren gainbegiraketa eta onespena”. Ondorioz, EROSKIk “produktua merkaturatzeko emandako informazioa osoa eta egiazkoa izan da, finantza produktuaren ezaugarriak argi eta garbi zehaztuz, eta, gainera, ezaugarri horietako bakoitzak inbertitzailearentzat zer esan nahi duen azalduz”.\nAzkenean, gogoratu behar da kooperatibak etengabeko komunikazio bidea duela zabalik bere inbertitzaile txikiekin, Inbertitzaileen Klubaren bidez, 946211248 telefono zenbakiaren edo aportacioneseroski@eroski.es helbide elektronikoaren bitartez.


Cebek: Erreforma fiskalak ez dira enplegua sortzeko bideratu\nBizkaiko patronalaren arabera, ondarearen gaineko zerga berreskuratzeko Ogasun sailek erabakitakoa aurrekontu arrazoiengatik egin da eta ez inbertsioa suspertzeko.\nCebek Bizkaiako patronalak astearte honetan deitoratu duenez, ondarearen gaineko zerga berreskuratzeko Euskadiko Ogasunen erabakia aurrekontu arrazoiengatik hartu dute eta ez inbertsioa suspertzeko eta enplegua sortzeko.\n2011rako eta 2012rako ondarearen gaineko zerga berreskuratzea erabaki zuten astelehen honetan euskal Ogasunek. Hala ere, hura ezartzeko baldintzei begira, Arabak eta Bizkaiak ez dute Gipuzkoarekin bat egiten. Gainera, sei eta 16 urte arteko 50 euroko urteroko dedukzio berria proposatu dute baina Gipuzkoak ez du onartu.\nBilbon eskainitako prentsaurrekoan Fernando Olmos Cebekeko presidenteordeak adierazi duenez, erreforma fiskal hura partziala eta zorizkoa da. Olmosentzat, edozein erreforma fiskala ekintza ekonomikoa berpizteko zuzenduta egon behar da eta ez aurrekontuen irizpideen mesedetan egin, oraingoan bezala. Zentzu honetan, Olmosek gogoratu duenez, duela bi hilabete Confebaskek eta lurraldeko patronalek erreforma fiskalen proposamen bat aurkeztu zuten.\nInformazio gehiago:Eitb: Cebek: Erreforma fiskalak ez dira enplegua sortzeko bideratu


'2019 Hungariako Sari Nagusia' Kurbatu zorrotzekin egindako borroka - RayHaber\nHasieraMUNDUKOEUROPEAN36 Macaristan'2019 Hungariako Sari Nagusia'\n02 / 08 / 2019 Levent Elmastaş 36 Macaristan, EUROPEAN, MUNDUKO, GENERAL, HIGHWAY, Pneumatikoen gurpileko sistemak 0\nHungariako sari bihurgune zorrotzez betetako borroka\nPilotuen gehiengo zabala karrerak egiten hasi da; Budapestetik gertu bihurgune zorrotz ugari dituen Hungaroring-ek egunak gogorarazten ditu, batez besteko abiadura baxuko pista finkoa delako.\nHala ere, horrek ez du erosotasuna esan nahi pneumatikoak bihurgune horiek ez baitute oreari erlaxatzeko aukerarik ematen. Pirelli-k, beraz, C2 gogorra, C3 ertaina eta C4 pneumatiko bigunak gomendatzen ditu seriearen erdian Hungariako lasterketarako. Hungaroringek bihurgune ugari ditu, asko geldoak eta jarraian. Horrek esan nahi du pneumatikoek etengabe funtzionatzen dutela eta ez dutela hozteko aukerarik.\nHungaroring-eko egungo batez besteko tenperaturak denboraldiko balio altuenak dira. Horrek beroarekin lotutako higadura areagotzen du, baina, gainera, zailtzen du pilotariek, izan ere, batez besteko abiadura baxuek (hobi batean Hungaroring pistaren kokapen geografikoa dela eta) autoaren barruko aire-fluxu handirik ez dutela esan nahi du.\nPneumatikoen higadura tasa oso baxua da. Aurten proposatutako pneumatikoak iaz bezalakoak dira, 2018 euskarri leunak, bigunak eta ultra bigunak orokorrean aukeratu zirenean. C2 pneumatikoa (Hungariako gogorra) 2018 nukleoa baino leunagoa da eta aukera gogorrena bezala gomendatzen denean ere erabiltzen da. Orain arte 11 Sari Nagusiko bederatzietan, proposatutako pasta guztiak lasterketetan erabili ziren.\nTaldeek lurreko indar handia erabiltzen dute errenkadan hainbat bihurgune gainditzeko, baina pneumatikoen helduleku mekanikoa ere garrantzitsua da Hungaroring pista kurbatuan.\nIaz irabazi zuen estrategia pit stop bakarra izan zen eta Mercedes Hamilton 25 gidaria. Itzulian (70 guztira), gomazko ultra bigunetik bigunera pasatu zen eta ez zuen inoiz pasta gogorrena erabili. Bigarren postuan amaitu zuen Sebastian Vettel Ferrari-ko gidaria, bigunetik ultra-bigunera, hobi bakarreko estrategia alternatiboarekin. Kimi Raikkonen taldekideak hirugarren postuan amaitu zuen. Horrela, lehenengo hiru pilotek hiru estrategia desberdin ezarri zituzten.\nItzuliko errekorra Michael Schumacher-ena da oraindik eta ez da 2004 geroztik hautsi. Asteburu honetan haustura ikusiko dugun ala ez ikusi.\nMARIO ISOLA - F1 ETA KOTXEKO HERRIAK\n"Hungaria ohiko udako atsedenaldiaren aurreko azken Sari Nagusia da, eta erronka gogorra da denboraldiaren lehen zatia fisikoki eta estrategikoki sailkatzea. Ibilgailuaren aurrean igarotzeak errepideko eskasia dela eta oso trebea da eta errepidetik irrist egoteko arriskua dago. Hori dela eta, pistako posizioak garrantzi handia du eta estrategiak bat egin behar du. Bestalde, iraganean behin baino gehiagotan ikusi dugun bezala, sorpresak daude Hungaroring pistan estrategia egokiarekin eta autoa azkarrena, azkarrena ez bada. Iaz, aurtengo pneumatikoak berak proposatu genituenean, lasterketa estrategia desberdinak ikusi genituen euriaren araberako sailkapenaren ondoren. Asteburu honetan estrategia aniztasun bera ikustea espero dugu. "\nBritainia Handiko Sari Nagusian Finlandiako Pilot Bottas-ek zentratzen du 02 / 07 / 2019 2017en, Finlandiako gidaria Silver Arrows taldean sartu zen (Mercedes-Benz taldearen ezizena). Azkeneko igandean Austriako Sari Nagusian hirugarrenean amaitu zuen eta orain taldeak parte hartuko duen Britainiar Sari Nagusian zentratzen da. Valtteri Bottas Finlandiako gidaria denboraldiko laugarren lasterketetako bi irabazi zuen. Beste bi Mercedes-AMG Petronas Motorsporten taldea irabazi zuen: Lewis Hamilton, Monster Energy-ko kontrolatzailea. Lewis, gaur egungo munduko txapelduna, bederatzi lasterketetako sei irabazi ditu eta lasterketa aurrera eramaten du. Valtteri badaki bere taldekide arrakastatsua lagundu behar duela atzean geratzea nahi ez badu. BRITISH GRAND PRIX FOR PREPARING Azken astean ...\nPirelli Formula 1 pneumatikoen artean gogorrena ekartzen du Erresuma Batuko Sari Nagusiko Kurbak Azkarrekin! 13 / 07 / 2019 Aurten, Pirelli serieko hiru pneumatiko gogorrena Silverstoneko lasterketarako ekartzen du: Bahrain eta Espainiako bigarren aldiz bigun zuria, ertaina eta biguna. Helburua britainiar ibilbideko lasterbide bizkorren ospetsuen eskakizun energetikoei erantzutea da. Silverstone pista, munduko lehen txapelketa Grand Prix 70 duela urte batzuk ospatu zen, oraindik ere lehiaketa gogokoenak gogokoenetako bat da. Pistaren ezaugarriak Silverstone pista definitzen duten bihurguneak azkar etengabe kargatzen dira pneumatikoak, batez ere Maggots, Becketts eta Chapel-en, pilotu guztiek engranaje maximoa sartzen baitute. Emaitza handiegia da ...\nTuran ministroa: "2019 urtea oso lanpetuta egongo da urte osoko zerbitzua" 01 / 01 / 2019 Mehmet Cahit Turan, garraio eta azpiegituren ministroa, urte berri honi buruz mezu bat eman zuen, esan zuen: "Gure herrialdea, gure nazioa eta gizateria osoa urte berria ospatu nahi dut; 2019-ek aurretik hasi ziren proiektu garrantzitsuak arrakastaz burutu ziren eta negatibo ekonomiko eta kanpoko guztiak izan arren, Istanbuleko aireportuaren lehen fasea 2018eko urrian jarri zen abian. Ovit mendia, 29 bin 2 altitudearekin lotzen duen O\nUrte berri bat zoriontsu nahi dugu RayHABER familia bezala 31 / 12 / 2014 RayHABER Familia bezala, Urte Berri bat zoriontsu nahi dugu: 2014 urtean gure minak eta pozak utziko ditugu. 2015 mundu guztiari itxaropena, alaitasuna, zoriontasun gehiago ekarri dezan. Urte onak zure bizitzan, zoriontsu izaten direnak, benetako adiskidetasunak beti izango dira zurekin. Urte Berria osasuna eta zoriontasuna, poza, arrakasta, diru asko, maitasuna eta bakea ekarri nahi dizkiegu zu eta zure maitale guztiei. Abiadura handiko trena erosotasunez nahi dizugu 2015en. Familia harro sinatu 26.000 albisteak rayhab da, 25 mila bisitari eguneko batera, mila Alexa Turkian sailkapenean guneak garen lehen 4. Eskerrik asko berriro. Urte Berri zoragarria!\nMESOB Keskin presidenteak Wagon Factory-ren arazoa argitaratu zuen 21 / 04 / 2015 MESOB Keskin presidenteak planteatu zuen Wagon Factory jaulkipena: "Wagon Factory" alderdiak hauteskunde bakoitzaren aurrean planteatu zituzten politikariak MESOBeko lehendakariak Şevket Keskin presidenteak planteatu zuen. Şevket Keskin, MESOBeko presidenteak, hauteskunde bakoitzaren aurrean politikariek planteatu zuten V Wagon Factory-ren arazoa planteatu zuen. Wagon fabriketari buruz idatzitako adierazpenean, Keskin-ek Wagon Repair Factory eremua bertan behera utzi zuen, berriro privatizatzeko lizitazioa bertan behera utzi eta TCDD 5. Eskualdeko Zuzendaritza eta erakunde horri atxikitako unitate guztiak hemen mugitu behar direla esan du. Keskin-ek esan zuen: "Malatya pentsatzen dutenek 50 urteen ostean ez dutela adeitasun hori hiri honi asko ikusi".\nHüseyin Keskin aldia hirugarren aireportuan 10 / 08 / 2016 Hüseyin Keskin aldia hirugarren aireportuan: Hüseyin Keskin, industria abiazioaren izaera duena, IGA Airport Operation Inc. zuzendari nagusia izan zen, Istanbuleko aireportu berria eraikitzeko eta 25 urte osoan zehar eraikitzeko ezarri zena. 8 Hüseyin Keskin, abuztuan hasi zen lanean, abiazio industrian proiektu garrantzitsuetan parte hartu zuen. Turkish Airlines presidentea eta Enpresa Kokapena Turkiako handiena enpresa-enpresaren TGS Zuzendaritza Konstituziogilea General Keskin horretan leku gisa martxan, hurrenez hurren, aurretik ari HDI aireportua izendatu; TAV Parkeko Zuzendaritza Nagusia, IDOko idazkari nagusia, TAVko aireportuak Zuzendaritza Batzordearen Abiazioko eta Beheko Operazioen Arduraduna\nHüseyin Keskin, 3. Aireportua bidaiarientzako egokia izango da 22 / 10 / 2016 Hüseyin Keskin, 3. Aireportua bidaiarientzako egokia da: Istanbuleko aireportu berria aire konpainiek ateak irekitzen hasi dira prestatze lanen esparruan. Istanbuleko aireportu berria, "hutsetik egindako aireporturik handiena" izenekoa izango da zerbitzuan jarriko denean, aireportuei aireportuak zabaltzen hasi da prestakuntza lanen esparruan. Beste modu batera esanda, aireportu berria erabiliko duten enpresei promozioak egiten zaizkio eta eskaerak jasotzen dituzte. Hüseyin Keskin, İGA Airport Management-eko zuzendari nagusia, aireportua 2018 zerbitzuan sartzeko lanean ari dena, lehen aldiz adierazi du Habertürkek aireportu berria bidaiarientzako egokia izango dela eta zerbitzua jasotzen duen guztiei esperientzia bakarra emango diona. New ...\nHungariako 2019 Sari Nagusia\nBritainia Handiko Sari Nagusian Finlandiako Pilot Bottas-ek zentratzen du\nPirelli Formula 1 pneumatikoen artean gogorrena ekartzen du Erresuma Batuko Sari Nagusiko Kurbak Azkarrekin!\nTuran ministroa: "2019 urtea oso lanpetuta egongo da urte osoko zerbitzua"\nUrte berri bat zoriontsu nahi dugu RayHABER familia bezala\nMESOB Keskin presidenteak Wagon Factory-ren arazoa argitaratu zuen\nHüseyin Keskin aldia hirugarren aireportuan\nHüseyin Keskin, 3. Aireportua bidaiarientzako egokia izango da\nAlbisteen artxiboa Aukeratu hilabetea Abuztua 2019 (252) Uztaila 2019 (636) Ekaina 2019 (503) 2019 (525) Apirila 2019 (418) Martxoa 2019 (520) Otsaila 2019 (483) 2019 urtarrila (502) 2018 eremua (619) Azaroa 2018 (504) Urriaren 2018 (436) Iraileko 2018 (518) Abuztua 2018 (486) Uztaila 2018 (506) Ekaina 2018 (580) 2018 (467) Apirila 2018 (545) Martxoa 2018 (555) Otsaila 2018 (500) 2018 urtarrila (557) 2017 eremua (509) Azaroa 2017 (427) Urriaren 2017 (538) Iraileko 2017 (455) Abuztua 2017 (505) Uztaila 2017 (479) Ekaina 2017 (477) 2017 (493) Apirila 2017 (434) Martxoa 2017 (540) Otsaila 2017 (477) 2017 urtarrila (538) 2016 eremua (487) Azaroa 2016 (631) Urriaren 2016 (657) Iraileko 2016 (541) Abuztua 2016 (608) Uztaila 2016 (485) Ekaina 2016 (661) 2016 (665) Apirila 2016 (700) Martxoa 2016 (804) Otsaila 2016 (855) 2016 urtarrila (751) 2015 eremua (799) Azaroa 2015 (640) Urriaren 2015 (624) Iraileko 2015 (428) Abuztua 2015 (493) Uztaila 2015 (505) Ekaina 2015 (536) 2015 (577) Apirila 2015 (622) Martxoa 2015 (1017) Otsaila 2015 (878) 2015 urtarrila (1077) 2014 eremua (963) Azaroa 2014 (826) Urriaren 2014 (770) Iraileko 2014 (598) Abuztua 2014 (809) Uztaila 2014 (911) Ekaina 2014 (735) 2014 (957) Apirila 2014 (972) Martxoa 2014 (864) Otsaila 2014 (720) 2014 urtarrila (733) 2013 eremua (664) Azaroa 2013 (656) Urriaren 2013 (548) Iraileko 2013 (570) Abuztua 2013 (533) Uztaila 2013 (661) Ekaina 2013 (577) 2013 (734) Apirila 2013 (1059) Martxoa 2013 (1102) Otsaila 2013 (811) 2013 urtarrila (906) 2012 eremua (911) Azaroa 2012 (1168) Urriaren 2012 (831) Iraileko 2012 (886) Abuztua 2012 (976) Uztaila 2012 (863) Ekaina 2012 (591) 2012 (445) Apirila 2012 (563) Martxoa 2012 (699) Otsaila 2012 (546) 2012 urtarrila (417) 2011 eremua (149) Azaroa 2011 (35) Urriaren 2011 (23) Iraileko 2011 (18) Abuztua 2011 (25) Uztaila 2011 (18) Ekaina 2011 (16) 2011 (13) Apirila 2011 (13) Martxoa 2011 (33) Otsaila 2011 (24) 2011 urtarrila (13) 2010 eremua (335) Azaroa 2010 (12) Urriaren 2010 (15) Iraileko 2010 (12) Abuztua 2010 (16) Uztaila 2010 (9) Ekaina 2010 (19) 2010 (6) Apirila 2010 (3) Martxoa 2010 (62) Otsaila 2010 (303) 2010 urtarrila (1838) 2009 eremua (4) Azaroa 2009 (1) Urriaren 2009 (3) Iraileko 2009 (3) Abuztua 2009 (2) Ekaina 2009 (3) 2009 (2) Apirila 2009 (3) Martxoa 2009 (9) Otsaila 2009 (4) 2009 urtarrila (3) Azaroa 2008 (1) Urriaren 2008 (1) Iraileko 2008 (2) Abuztua 2008 (1) Uztaila 2008 (2) Ekaina 2008 (2) 2008 (2) Apirila 2008 (1) Martxoa 2008 (3) Otsaila 2008 (5) 2008 urtarrila (2) 2007 eremua (2) Urriaren 2007 (2) Uztaila 2007 (1) 2007 (1) Apirila 2007 (1) Otsaila 2007 (2) 2007 urtarrila (1) 2006 eremua (1) Urriaren 2006 (3) Abuztua 2006 (1) Ekaina 2006 (2) 2006 (2) Apirila 2006 (2) Martxoa 2006 (2) Azaroa 2005 (2) Abuztua 2005 (1) Ekaina 2005 (1) Martxoa 2005 (2) Otsaila 2005 (1) 2005 urtarrila (1) 2004 eremua (1) Urriaren 2004 (3) Uztaila 2004 (1) 2004 (2) 2003 eremua (1) Urriaren 2003 (1) 2003 (1) Martxoa 2003 (1) Otsaila 2003 (1) 2003 urtarrila (1) 2002 eremua (1) Urriaren 2002 (4) Abuztua 2002 (1) Apirila 2002 (1) Martxoa 2002 (2) 2002 urtarrila (2) Uztaila 2001 (1) Ekaina 2001 (1) Martxoa 2001 (1) 2000 (3) Martxoa 1999 (1) Urriaren 1998 (2) Martxoa 1998 (1) Abuztua 1997 (1) Urriaren 1996 (1) Abuztua 1996 (2) 1995 (1) Abuztua 1992 (1) 1990 (1)


Diabetesdun haur eta nerabeentzako udalekuak | Asvidia\nHome » Artículos » Diabetesdun haur eta nerabeentzako udalekuak\nDiabetesdun haur eta nerabeentzako udalekuak\n2019 September 10, Tuesday\nUrtero bezala, Asvidiak antolatutako udalekuak izugarrizko arrakasta izan du. Aurten, 8-17 urte bitarteko 33 adingabeko parte-hartu dute.Beraiekin, diabetes-an espezializatutako mediku eta begirale talde bi joan diez. Udalekua, Entrambasaguas-eko Abergue Max-en izan da, hemendik, besarkada handi bat bidali nahi diegu. beti bezala, izugarizko maitasunez zaindu gaituztelako.\nUdalekuan zehar, bi irteera antolatu ziren, bata Santillanako Zoo-ra (animali errekuperazio zentrua) eta Costa Quebrada-ko Geo-parkera. Parte-hartzaile guztiek, primeran pasa dute prestatutako ekintzetan: kirol-jolasak, igerilekua, tailerrak, esperimentuak, etb. Noski, ez dugu alde batera utzi gure helbururik garrantzitsuenetariko bat, Diabetes-aren inguruko gaien ikaskuntza.\nAsvidiatik, partehartzaileek, medikuek eta begiraleek primeran pasa izan dutela espero dugu. Eta eskerrak eman nahi dizkiegu, bere lanari esker, posible delaku proiektu polit hau urtero arrera eramatea. Eta ez bakarrik Aurrera erramatea, kristolako emaitza onak ateratzea bertatik.\nEskerrik asko bihotz-bihotzez eta datorren urterarte!